text:
LESWI HI SWI DYONDZAKA EBIBELENI | EZEKIYELE 46-48
Mikateko Leyi Tiko Ra Israyele Leri Vuyeteriweke A Ri Ta Tiphina Hi Yona
Xivono xa Ezekiyele xa tempele xi khutaze Vaisrayele lava a va ri evuhlongeni ni ku tlhela xi va tiyisekisa hi leswi profetiweke malunghana ni ku vuyeteriwa ka muti. Vugandzeri lebyi tengeke a byi ta va endhawini leyi tlakukeke eka lava katekisiweke hi Yehovha.
Nhlengeletano leyi boxiweke exivonweni a yi tirhisana yi tlhela yi va leyi sirhelelekeke
Tiko leri, leri nga ni vaaki vo tala a swi ri fambela kahle
Ndyangu wun’wana ni wun’wana a wu ta va ni ndzhaka
Loko tiko ri nga si averiwa vanhu, a ku fanele ku hlawuriwa xiphemu xo hlawuleka lexi ‘a xi ta nyikeriwa’ eka Yehovha
Ndzi nga swi kombisa njhani leswaku ndzi rhangisa vugandzeri bya Yehovha evuton’wini bya mina? (w06 4/15 27-28 ¶13-14)


c: text/html

text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Luka 6:1-49
6 Kutani hi savata a tsemakanya emasin’wini ya swimila, vadyondzisiwa vakwe va kha+ swichocho va swi dya, va swi swoswa hi mavoko.+2 Hikwalaho ka sweswo Vafarisi van’wana va ku: “Ha yini mi endla leswi nga pfumeleriwangiki+ hi savata?”+3 Kambe Yesu a angula a ku: “Xana a mi si tshama mi hlaya hi leswi Davhida+ a nga swi endla loko yena ni vavanuna lava a va ri na yena va khomiwa hi ndlala?+4 Ndlela leyi a ngheneke ha yona endlwini ya Xikwembu kutani a amukela swinkwa leswi nyikeriweke,+ a dya, swin’wana a swi nyika vavanuna lava a a ri na vona, leswi nga pfumeleriwangiki hambi eka mani ku swi dya, handle ka vaprista ntsena?”+5 Kutani a ya emahlweni a ku eka vona: “N’wana wa munhu+ hi yena Hosi ya savata.”6 Hi savata+ yin’wana a nghena esinagogeni kutani a sungula ku dyondzisa. Naswona a ku ri ni wanuna loyi a a khwanyane voko rakwe ra xinene.+7 Hi nkarhi wolowo vatsari ni Vafarisi a va n’wi honolerile+ ku vona loko a ta hanyisa hi savata, leswaku va kuma ndlela yo karhi ya ku n’wi hehla.+8 Hambiswiritano, yena a a tiva ku anakanya+ ka vona, kambe a byela wanuna la khwanyaneke voko a ku: “Suka u yima exikarhi.” Hiloko a suka a yima.+9 Kutani Yesu a ku eka vona: “Ndza mi vutisa n’wina vavanuna, Xana leswi pfumeleriwaka hi savata i ku endla leswinene+ kumbe i ku endla swo biha, ku ponisa moya-xiviri kumbe ku wu lovisa?”+10 Endzhaku ko va rhalarhala hinkwavo, a byela munhu loyi a ku: “Tshambuluta voko ra wena.” A endla tano, kutani voko rakwe ri hanyisiwa.+11 Kambe vona va hlundzuka ngopfu, va sungula ku vulavurisana hi leswi va nga n’wi endlaka swona Yesu.+12 Hi ku famba ka masiku a ya entshaveni ku ya khongela,+ kutani a hambeta a khongela Xikwembu+ vusiku hinkwabyo.13 Kambe loko ri xa a vitana vadyondzisiwa vakwe va ta eka yena, a hlawula va 12 exikarhi ka vona, lava a tlheleke a va vitana “vaapostola”:+14 Simoni, loyi a tlheleke a n’wi vitana Petro,+ na Andriya makwavo, na Yakobo na Yohane,+ na Filipi+ na Bartolomi,15 na Matewu na Tomasi,+ na Yakobo n’wana wa Alfiya, na Simoni loyi a vuriwaka “muhiseki,”+16 na Yudasi n’wana wa Yakobo, na Yudasi Iskariyota, loyi a hundzukeke madlayisana.+17 Kutani a xika na vona a yima endhawini leyi andlalekeke, naswona a ku ri ni ntshungu lowukulu wa vadyondzisiwa vakwe ni vunyingi lebyikulu bya vanhu+ lava humaka eYudiya hinkwako, eYerusalema ni le tikweni leri nga ekusuhi ni lwandle ra Tiri na Sidoni, lava teke ku ta n’wi yingisela ni ku horisiwa emavabyini+ ya vona.18 Hambi ku ri lava a va karhatiwa hi mimoya leyi nga basangiki a va hanyisiwa.19 Ntshungu hinkwawo a wu lava ku n’wi khumba,+ hikuva matimba+ a ma huma eka yena, ma va horisa hinkwavo.20 Kutani a tlakusela mahlo yakwe eka vadyondzisiwa, a ku:+“Ma tsaka n’wina swisiwana,+ hikuva mfumo wa Xikwembu i wa n’wina.21 “Ma tsaka n’wina lava nga ni ndlala+ sweswi, hikuva mi ta xurha.+“Ma tsaka n’wina lava rilaka sweswi, hikuva mi ta hleka.+22 “Ma tsaka n’wina loko vanhu va mi venga,+ niloko va mi hlongola ni ku mi rhukana ni ku bakanya+ vito ra n’wina tanihi leri hombolokeke hikwalaho ka N’wana wa munhu.23 Tsakani esikwini rero mi tlula-tlula, hikuva, maswivo, hakelo ya n’wina i yikulu etilweni, hikuva sweswo i swilo leswi fanaka ni leswi vatata wa vona a va tolovele ku swi endla eka vaprofeta.+24 “Kambe mi ni khombo n’wina vanhu+ lava fuweke, hikuva mi kuma nchavelelo wa n’wina hi xitalo.+25 “Mi ni khombo n’wina lava xurheke sweswi, hikuva mi ta va ni ndlala.+“Mi ni khombo, n’wina lava hlekaka sweswi, hikuva mi ta kolola ni ku rila.+26 “Mi ni khombo, loko vanhu hinkwavo va vulavula kahle ha n’wina, hikuva swilo swo fana ni sweswo hi leswi vatata wa vona va swi endleke eka vaprofeta+ va mavunwa.27 “Kambe ndzi ri eka n’wina lava yingisaka, Hambetani mi rhandza valala+ va n’wina, mi endla leswinene+ eka lava va mi vengaka,28 mi katekisa lava mi rhukanaka, mi khongelela lava va mi sandzaka.+29 Loyi a ku baka rhama,+ n’wi nyike ni lerin’wana; naswona loyi a tekaka+ nguvu ya wena ya le handle, u nga n’wi tsoni hambi nguvu ya le ndzeni.30 Nyika un’wana ni un’wana loyi a kombelaka eka wena,+ naswona loyi a tekaka swilo swa wena u nga n’wi kombeli leswaku a ku vuyisela swona.31 “Nakambe, leswi mi lavaka vanhu va swi endla eka n’wina, swi endleni eka vona hilaha ku fanaka.+32 “Loko mi rhandza lava mi rhandzaka, xana swi mi vuyerisa ha yini? Hikuva hambi vadyohi va rhandza lava va va rhandzaka.+33 Naswona lo-ko mi endla leswinene eka lava endlaka leswinene eka n’wina, kunene, xana swi mi vuyerisa ha yini? Hambi vadyohi va endla swoleswo.+34 Loko mi lombisa handle ka ntswalo+ eka lava mi tshembaka leswaku va ta mi vuyisela, xana swi mi vuyerisa ha yini? Hambi vadyohi va lomba vadyohi handle ka ntswalo leswaku va tlhela va kuma leswi va lombiseke swona.+35 Hilaha ku hambaneke, hambetani mi rhandza valala va n’wina, mi endla leswinene, mi lombisa+ handle ka ntswalo, mi nga languteli ku vuyiseriwa nchumu; kutani hakelo ya n’wina yi ta va yikulu, naswona mi ta va vana va La nge Henhla-henhla,+ hikuva u ni musa+ eka lava nga nkhensiki ni lavo homboloka.36 Hambetani mi va ni tintswalo, tanihi leswi Tata wa n’wina a nga ni tintswalo.+37 “Ku tlula kwalaho, tshikani ku avanyisa, kutani mi nga ka mi nga avanyisiwi;+ tshikani ku gweva, kutani mi nga ka mi nga gweviwi. Hambetani mi ntshunxa, kutani mi ta ntshunxiwa.+38 Hanyani hi ku nyika, kutani vanhu va ta mi nyika.+ Va ta chela eswifuveni swa n’wina mpimo lowunene, lowu gandliweke, lowu hlunguhliweke ni lowu khapakhapaka. Hikuva xipimo lexi mi pimaka ha xona, va ta mi pimela ha xona na n’wina.”+39 Kutani a tlhela a va byela xifaniso: “Munhu la feke mahlo a nge n’wi kongomisi munhu la feke mahlo, a swi tano ke? Havambirhi va ta hojomela emugodini, a swi tano ke?+40 Mudyondzi a nga n’wi tluli mudyondzisi wakwe, kambe un’wana ni un’wana loyi a leteriwaka hi ku hetiseka u ta fana ni mudyondzisi wakwe.+41 Kutani, ha yini u languta xilavi lexi nga etihlweni ra makwenu, kambe u nga lemuki ntsandza lowu nga etihlweni ra wena?+42 Xana u nga vurisa ku yini eka makwenu u ku, ‘Makwerhu, ndzi pfumelele ndzi susa xilavi lexi nga etihlweni ra wena,’ kasi wena n’wini a wu wu lemuki ntsandza lowu nga etihlweni ra wena?+ Mukanganyisi! Sungula u susa ntsandza etihlweni ra wena n’wini,+ kutani u ta yi vona kahle ndlela yo susa xilavi lexi nga etihlweni ra makwenu.+43 “Hikuva ku hava murhi lowunene lowu humesaka mihandzu yo bola; naswona ku hava murhi wo bola lowu humesaka mihandzu+ leyinene.44 Hikuva murhi wun’wana ni wun’wana wu tiviwa hi mihandzu+ ya wona. Hi xikombiso, vanhu a va khi makuwa emitweni, naswona a va tsemi madiriva exihlahleni xa mitwa.+45 Munhu lonene u humesa leswinene exumeni+ lexinene xa mbilu yakwe, kambe munhu wo homboloka u humesa leswi hombolokeke exumeni xakwe xo homboloka; hikuva nomu wakwe wu vulavula+ hi ku tala ka mbilu.46 “Kutani, ha yini mi ndzi vitana mi ku ‘Hosi! Hosi,’ kambe mi nga swi endli swilo leswi ndzi swi vulaka?+47 Un’wana ni un’wana loyi a taka eka mina, a twa marito ya mina a tlhela a ma endla, ndzi ta mi komba leswaku u fana na mani:+48 U fana ni munhu loyi a akaka yindlu, loyi a celeke a ya ehansi swinene ivi a veka masungulo ehenhla ka ribye lerikulu. Xisweswo, loko ku va ni ndhambi,+ nambu wu ba yindlu yoleyo, kambe a wu vanga na matimba lama eneleke ya ku yi ninginisa, hikwalaho ka leswi a yi akiwe kahle.+49 Hi hala tlhelo, loyi a twaka kambe a nga endli,+ u fana ni munhu loyi a akeke yindlu emisaveni yi nga ri na masungulo. Nambu wu yi ba, kutani yi wa hi ku hatlisa, kutani ku onhaka+ ka yindlu yoleyo ku va kukulu.”+

robotstxt: allowed

filter: keep


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Tinhlayo 17:1-13
17 Kutani Yehovha a byela Muxe a ku:2 “Byela vana va Israyele naswona u teka nhonga+ yin’we eka vona ya yindlu yin’wana ni yin’wana ya vatata+ wa vona, eka tindhuna ta vona hinkwato, hi ku ya hi yindlu ya vatata wa vona, tinhonga ta 12. U ta tsala vito ra yin’wana ni yin’wana enhongeni ya yona.3 Vito ra Aroni u ta ri tsala enhongeni ya Levhi, hikuva ku ni nhonga yin’we eka nhloko ya yindlu ya vatata wa vona.4 U fanele u ti veka entsongeni wa nhlangano emahlweni ka Vumbhoni,+ laha ndzi tikombisaka kona hi masiku eka n’wina.+5 Lexi nga ta humelela hileswaku munhu loyi ndzi nga ta n’wi hlawula,+ nhonga yakwe yi ta hluka, kunene ndzi ta hunguta ku gunguleriwa+ hi vana va Israyele loku va mi gungulelaka ha kona.”+6 Hiloko Muxe a byela vana va Israyele naswona tindhuna ta vona hinkwato ti n’wi nyika nhonga ya ndhuna yin’wana ni yin’wana, nhonga ya ndhuna yin’wana ni yin’wana, hi ku ya hi yindlu ya vatata wa vona, tinhonga+ ta 12; naswona nhonga ya Aroni a yi ri exikarhi ka tinhonga+ ta tona.7 Hiloko Muxe a veka tinhonga emahlweni ka Yehovha entsongeni wa Vumbhoni.+8 Hi siku leri tlhandlamaka loko Muxe a nghena entsongeni wa Vumbhoni, waswivo, nhonga ya Aroni leyi nga ya yindlu ya Levhi a yi hlukile, a yi hluke swihluke naswona a yi rhumbukile kutani a yi veke tialmondi leti wupfeke.9 Hiloko Muxe a humesa tinhonga hinkwato a ti susa emahlweni ka Yehovha a ti yisa eka vana va Israyele hinkwavo, kutani va ti languta naswona un’wana ni un’wana a teka nhonga yakwe.10 Endzhaku ka sweswo Yehovha a byela Muxe a ku: “Tlherisela nhonga+ ya Aroni emahlweni ka Vumbhoni leswaku yi ta hlayisiwa yi va xikombiso+ eka vana va ku xandzuka,+ leswaku va ta tshika ku ndzi gungulela, leswaku va nga fi.”11 Xikan’we-kan’we Muxe a endla hilaha Yehovha a n’wi leriseke hakona. U endle tano.12 Kutani vana va Israyele va byela Muxe va ku: “Sweswi hi ta timeka, hi ta lova, hi ta lova+ hinkwerhu.13 Mani na mani la tshinelaka,+ a ta ekusuhi ni tabernakela ya Yehovha u ta fa!+ Xana hi fanele hi hela hi ku timeka hi ndlela leyi?”+


text:
I Yini Lexi Nga Endlaka Leswaku Hi Va Ni Ntsako eNdyangwini?
Xana u ehleketa leswaku i . . .
rirhandzu?
mali?
kumbe swin’wana?
LESWI BIBELE YI SWI VULAKA
“Va tsaka lava twaka rito ra Xikwembu va tlhela va ri hlayisa!”—Luka 11:28, Vuhundzuluxeri Bya Misava Leyintshwa.
NDLELA LEYI SWESWO SWI NGA KU VUYERISAKA HA YONA
Ku kuma rirhandzu ra xiviri.—Vaefesa 5:28, 29.
Ku tiphina hi xichavo xa xiviri.—Vaefesa 5:33.
Ku va ni nsirhelelo wa xiviri.—Marka 10:6-9.
XANA HI NGA SWI TSHEMBA HAKUNENE LESWI BIBELE YI SWI VULAKA?
Ina, hikwalaho ka swivangelo swimbirhi:
Xikwembu hi xona Musunguri wa ndyangu. Bibele yi vula leswaku “vito ra ndyangu wun’wana ni wun’wana . . . ri [huma] eka” Yehovha Xikwembu. (Vaefesa 3:14, 15) Hi marito man’wana, lunghiselelo ra ndyangu ri kona hileswi Yehovha a endleke leswaku ri va kona. Ha yini sweswo swi ri swa nkoka?
Anakanya hi leswi: U le ku tiphineni hi swakudya swo xawula naswona u lava ku tiva leswi tirhisiweke ku swi sweka, xana i mani loyi u nga n’wi vutisaka? A swi kanakanisi leswaku u ta vutisa loyi a swi swekeke.
Hilaha ku fanaka, leswaku hi kuma lexi endlaka leswaku hi va ni ntsako endyangwini, hi fanele hi lava nkongomiso eka Yehovha, Musunguri wa lunghiselelo ra ndyangu.—Genesa 2:18-24.
Xikwembu xa khathala hi wena. Mindyangu yi endla kahle loko yi lava nkongomiso wa Yehovha, lowu a wu nyikelaka hi ku tirhisa Rito rakwe. Ha yini? “Hikuva xa mi khathalela.” (1 Petro 5:6, 7) Yehovha wa ku rhandza—naswona minkarhi hinkwayo ndzayo yakwe ya tirha!—Swivuriso 3:5, 6; Esaya 48:17, 18.
XIVUTISO XO ANAKANYISISA HA XONA
Xana u nga va wanuna, wansati kumbe mutswari lonene hi ndlela yihi?
Bibele yi hlamula xivutiso xexo eka VAEFESA 5:1, 2 na VAKOLOSA 3:18-21.


text:
Xana Timbhoni Ta Yehovha I Maprotestente?
Doo. Timbhoni ta Yehovha i Vakreste kambe a hi Maprotestente. Ha yini?
Maprotestente ma hlamuseriwa tanihi “vukhongeri lebyi lwisanaka ni kereke ya Rhoma Khatoliki.” Hambileswi Timbhoni ta Yehovha ti nga pfumeliki eka tidyondzo ta Kereke ya Khatoliki, a hi titeki hi ri Maprotestente hikwalaho ka swivangelo leswi landzelaka:
Tidyondzo to tala ta Maprotestente ti lwisana ni leswi Bibele yi swi dyondzisaka. Hi xikombiso, Bibele yi dyondzisa leswaku “ku ni Xikwembu xin’we,” ku nga ri Vunharhu-un’we. (1 Timotiya 2:5; Yohane 14:28) Nakambe yi dyondzisa leswaku Xikwembu a xi xupuli vanhu vo homboloka hi ku va xanisa etiheleni kambe hi ku va lovisela makumu.—Pisalema 37:9; 2 Vatesalonika 1:9.
A hi lwisani kumbe hi ringeta ku cinca Kereke ya Khatoliki kumbe vukhongeri byin’wana. Ematshan’weni ya sweswo, hi chumayela mahungu lamanene ya Mfumo wa Xikwembu, hi tikarhatela ku pfuna van’wana leswaku va va ni ripfumelo eka mahungu wolawo. (Matewu 24:14; 28:19, 20) A hi lavi ku cinca vukhongeri byin’wana kambe hi tsakela ku dyondzisa vanhu ntiyiso malunghana ni Xikwembu ni Rito ra xona, ku nga Bibele.—Vakolosa 1:9, 10; 2 Timotiya 2:24, 25.


text:
“A Swi Nge Endleki Sweswo!”
WANUNA un’wana wa le New York (U.S.A.) wa hlamusela: “Mufana wanga Jonathan a a endzele vanghana vakwe timayili [tikhilomitara] ti nga ri tingani ku suka ekaya. Nkatanga, Valentina, a a nga swi lavi leswaku a famba. Nkarhi hinkwawo a a chava timovha epatweni. Kambe a a rhandza ku tirha hi gezi, naswona vanghana vakwe a va ri ni ndhawu yo tirhela eka yona laha a ta kota ku dyondza hi ku endla. A ndzi ri ekaya evupela-dyambu bya Manhattan, eNew York. Nkatanga a a nga ri kona a endzele ka rikwavo ePuerto Rico. ‘Jonathan u ta vuya ku nga ri khale,’ a ndzi ri karhi ndzi ehleketa. Kutani ku twala ku gongondza enyangweni. ‘Loyi ku fanele ku ri yena hakunene.’ A ku nga ri yena. A ku ri maphorisa ni madokodela ya xilamulela-mhangu. ‘Xana wa yi tiva layisense leyi yo chayela?’ ku vutisa phorisa. ‘Ina, i ya n’wananga Jonathan.’ ‘Hi ku tisele timhaka to biha. Ku humelele khombo, naswona . . . n’wana wa wena, . . . n’wana wa wena u file.’ Nhlamulo ya mina yo sungula a yi ku, ‘A swi nge endleki sweswo!’ Mhaka yoleyo leyi hlomulaka mbilu yi pfule mbanga etimbilwini ta hina, leyi nga siki holaka hambi leswi ku hundzeke malembe yo tala.”
Tatana un’wana eBarcelona (eSpain) wa tsala: “Khale hi va 1960 eSpain, a hi ri ndyangu lowu tsakeke. A ku ri na María, nkatanga, ni vana va hina vanharhu, David, Paquito na Isabel, va malembe ya 13, 11 na 9 hi ku tlhandlamana ka vona.
“Siku rin’wana hi March 1963, Paquito u vuye ekaya a huma exikolweni a tivika leswaku nhloko yakwe ya kingindza swinene. A hi nga tivi leswaku swi nga va swi vangiwa hi yini—kambe hi swi tivile ku nga ri khale. U file endzhaku ka tiawara tinharhu. Ku pfilunganyeka ka byongo ku hete vutomi byakwe.
“Rifu ra Paquito ri humelele malembe yo tlula 30 lama hundzeke. Hambi swi ri tano, xitlhavi lexikulu xa ku lahlekeriwa koloko ha ha ri na xona ni namuntlha. A swi nge endleki leswaku vatswari va loveriwa hi n’wana kambe va nga swi twi leswaku va lahlekeriwe hi xin’wana lexi nga xa vona—ku nga khathariseki leswaku ku hundza nkarhi wo tanihi kwihi kumbe leswaku va nga ha va va ri ni vana vangani van’wana.”
Mintokoto leyimbirhi, laha vatswari va loveriweke hi vana, yi kombisa vuenti ni ku hlwela ka mbanga ya kona ku hola loko n’wana a fa. Ma vurisile marito ya dokodela loyi a tsaleke a ku: “Rifu ra n’wana hakanyingi ri khomisa gome ni ku twisa ku vava ku tlula rifu ra munhu lonkulu hikuva n’wana i munhu loyi swi nga languteriwangiki leswaku a nga fa endyangwini. . . . Ku fa ka n’wana wihi na wihi i ku lahleka ka ntshembo wa nkarhi lowu taka, vuxaka [n’wana, n’wingi, vatukulu], mintokoto . . . leyi nga siki tsakeriwaka.” Naswona ku vava ka ku lahlekeriwa loku konghasi ku nga ha twiwa hi wansati wihi na wihi loyi a loveriweke hi n’wana hikwalaho ko onhakeriwa hi khwiri.
Wansati loyi a feriweke wa hlamusela: “Nuna wanga, Russell, a a tirha tanihi mupfuni wa vutshunguri exivandleni xa nyimpi ePacific, enkarhini wa Nyimpi ya Vumbirhi ya Misava. U vone tinyimpi leti chavisaka a tlhela a pona eka tona. U vuye eUnited States a hanye kahle. Endzhakunyana u ve mutirheli wa Rito ra Xikwembu. Emalembeni yakwe yo sungula ya vu-60 u sungule ku va ni switlhavi swa vuvabyi bya mbilu. U ringete ku hanya hi migingiriko. Kutani, siku rin’wana hi July 1988, vuvabyi lebyi bya mbilu byi n’wi tshikilele ngopfu ivi a fa. Ku lova ka yena a ku tsema nhlana. A ndzi swi kotanga ni ku n’wi lela. A a nga ri nuna wanga ntsena. A a ri munghana wa mina lonkulu. Hi hanye swin’we malembe yo ringana 40. Sweswi a swi tikomba onge a ndzi fanele ku langutana ni xivundza lexikulu.”
Leti i timhangu ti nga ri tingani ntsena eka magidi ya tona, leti welaka mindyangu emisaveni hinkwayo siku rin’wana ni rin’wana. Hi laha vanhu vo tala lava feriweke va nga ku byelaka ha kona, loko rifu ri teka n’wana wa wena, nuna wa wena, nsati wa wena, mutswari wa wena, munghana wa wena, hakunene ri vitaniwa hi laha mutsari wa Mukreste Pawulo a ri vitaneke ha kona, “nala lowo hetelela.” Hakanyingi nhlamulo yo sungula leyi tolovelekeke loko u twa mahungu lama tsemaka nhlana ku nga ha va ku kaneta, “A swi nge endleki sweswo! A ndzi swi tshembi.” Hakanyingi ku landzela n’wangulo wun’wana, hi laha hi nga ta swi vona ha kona.—1 Vakorinto 15:25, 26.
Hambi swi ri tano, hi nga si kambisisa ndlela leyi u titwaka ha yona loko u feriwile, a hi hlamuleni swivutiso swin’wana swa nkoka. Xana rifu ri vula makumu ya munhu yoloye? Xana wu kona ntshembo wa leswaku hi nga tlhela hi vona varhandziwa va hina?
Ntshembo Wa Ntiyiso Wu Kona
Pawulo mutsari wa Bibele u vulavule hi ntshembo wo kuma ntshunxeko eka “nala lowo hetelela,” ku nga rifu. U tsarile: ‘Rifu ri ta herisiwa.’ “Nala wo hetelela loyi a nga ta herisiwa i rifu.” (1 Vakorinto 15:26, The New English Bible) Ha yini Pawulo a tiyisekile swinene hi sweswo? Hikuva u dyondzisiwe hi loyi a pfuxiweke eku feni, Yesu Kreste. (Mintirho 9:3-19) Hi yona mhaka leyi Pawulo a tsaleke a ku: “Leswi rifu ri nga vangiwa hi munhu un’we [Adamu], ku pfuka ka vafi na kona ku tisiwile hi munhu un’we [Yesu Kreste]. Kukotisa leswi hinkwavo va faka hikwalaho ka Adamu, hi mukhuva wolowo hinkwavo va ta tlhela va pfuxiwa hikwalaho ka Kriste.”—1 Vakorinto 15:21‚ 22.
Yesu a a tlhavekile swinene loko a hlangana ni noni ya Nayini, a vona n’wana wa yona loyi a feke. Mhaka ya le Bibeleni ya hi byela: “Loko [Yesu] a fika kusuhi ni nyangwa ya muti [eNayini], a vona vanhu lava humaka va rhwele mufi, loyi a a ri n’wana yexe eka mana wa yena wa noni, kutani ntshungu lowukulu wa vanhu va muti a wu heleketa manana loyi. Loko Hosi Yesu a n’wi vona, a n’wi twela vusiwana, a ku ka yena: ‘U nga rili.’ Hiloko a tshinela, a khumba vuhlaka, kutani lava va byi rhwalaka va yima; kutani a ku: ‘Jaha, ndzi ri ka wena: Pfuka!’ Kutani mufi a pfuka a tshama, a sungula ku vulavula. Kutani Yesu a n’wi yisa eka mana wa yena. Hinkwavo va khomiwa hi ku chava, va dzunisa Xikwembu va ku: ‘Ku humelele muprofeta lonkulu exikarhi ka hina.’ Naswona a va ku: ‘Xikwembu xi endzele tiko ra xona.’” Vona ndlela leyi Yesu a veke ni ntwela-vusiwana ha yona, ivi a pfuxa n’wana wa noni! Anakanya leswi sweswo swi swi kombisaka hi nkarhi lowu taka!—Luka 7:12-16.
Emahlweni ka timbhoni to swi vona hi mahlo, Yesu u pfuxe munhu eku feni hi ndlela leyi nga rivalekiki. A ku ri xikombiso ntsena xa ku pfuka ka vafi loku se a a ku vhumbhile emahlweni ka xiendlakalo lexi, ku vuyiseriwa evuton’wini emisaveni, ehansi ka “matilo lamantshwa.” Enkarhini wolowo Yesu u te: “Mi nga hlamaleni hi mhaka leyi, hikuva nkarhi wa ta lowu hinkwavo lava nge masirheni va nga ta twa rito ra yena.”—Nhlavutelo 21:1, 3, 4; Yohane 5:28, 29; 2 Petro 3:13.
Timbhoni tin’wana leti voneke ku pfuxiwa ka vafi, i Petro ni van’wana va lava va 12 lava a va famba na Yesu emaendzweni yakwe. Entiyisweni va twe Yesu loyi a pfuxiweke a vulavula eLwandle ra Galeliya. Mhaka yi hi byela leswi: “Yesu a ku ka vona: ‘Tanani, mi ta fihlula.’ Kambe a ku vanga na mudyondzisiwa na un’we la nga tiyela ku n’wi vutisa a ku: ‘U mani?’ hikuva va swi tivile leswaku hi yena Hosi. Kutani Yesu a ta, a teka xinkwa a va nyika; a endlisa sweswo hi tinhlampfi. Ku tikomba loku ka Yesu eka vadyondzisiwa va yena, a ku ri ka vunharhu, endzhaku ka loko a pfukile eku feni.”—Yohane 21:12-14.
Hikwalaho, Petro u kote ku tsala hi ntshembo lowu tiyeke a ku: “A ku nkhensiwe Xikwembu, Tata wa Hosi ya hina Yesu Kriste! Hi musa wa yena lowukulu ú hi tswarile ra vumbirhi, leswaku hi va ni ku tshemba loku hanyaka, hikwalaho ka ku pfuka ka Yesu Kriste exikarhi ka vafi.”—1 Petro 1:3.
Muapostola Pawulo u phofule ntshembo wakwe lowu tiyeke loko a ku: “Ndzi pfumela hinkwaswo leswi tsariweke eNawini ni ka Vaprofeta. Leswi ndzi swi languteleke eka Xikwembu, hi swona leswi na vona va swi languteleke: hileswaku lavo lulama ni lava nga lulamangiki va ta pfuka eku feni.”—Mintirho 24:14‚ 15.
Hikwalaho timiliyoni ti nga va ni ntshembo lowu tiyeke wa ku vona varhandziwa va tona va hanya nakambe emisaveni, kambe va ta hanya eswiyin’weni leswi hambaneke swinene ni leswi. Xana swiyimo sweswo swi ta va swihi? Vuxokoxoko byin’wana bya ntshembo lowu sekeriweke eBibeleni wa varhandziwa va hina lava loveke byi ta hlamuseriwa exiyengeni xo hetelela xa broxara leyi, lexi nge “Ntshembo Lowu Tiyeke Hi Vafi.”
Kambe a hi rhangeni hi kambisisa swivutiso leswi u nga ha vaka na swona loko u rila rifu ra loyi u n’wi rhandzaka: Xana i swa ntumbuluko ku rila hi ndlela leyi? Xana ndzi nga langutana njhani ni gome ra mina? Xana van’wana va nga ndzi pfunisa ku yini? Xana ndzi nga va pfunisa ku yini van’wana lava rilaka? Naswona xa nkoka, Xana Bibele yi ri yini hi ntshembo lowu tiyeke wa vafi? Xana ndzi ta tlhela ndzi va vona varhandziwa va mina? Naswona kwihi?


text:
Mintsombano Yo Hlawuleka Ya Timbhoni Ta Yehovha Leyi Khomiweke eMatikweni Ya Nkombo
Sweswinyana Timbhoni ta Yehovha ti khome mintsombano yo hlawuleka eBrazil, Costa Rica, Hong Kong, Ireland, Israel, New Zealand ni le Sweden. Wo sungula wu khomeriwe eSweden hi July 2012 naswona yinharhu yo hetelela yi khomeriwe eCosta Rica ni le New Zealand hi January 2013.
Ku fana ni mintsombano yin’wana ya masiku manharhu leyi khomiwaka lembe ni lembe leyi hi yi hlelaka, mintsombano leyi yo hlawuleka yi va ni tinkulumo leti sekeriweke eBibeleni, minkombiso ni tidrama.
Timbhoni tin’wana ti rhambiwe ku ya ematikweni mambe leswaku ti ya khoma mintsombano leyi yo hlawuleka. Emahlweni ni le ndzhaku ka mintsombano yoleyo, ti kote ku valanga tiko leri ntsombano wu khomeriweke eka rona tanihi leswi a ku hleriwe tano.
Mbhoni yin’wana leyi yeke entsombanweni lowu a wu khomeriwe eBrazil yi te: “A swi tsakisa swinene ku kombiwa rirhandzu ni malwandla lamakulu hi vamakwerhu. Hi xinkarhana ndzi titwe onge ndzi kume swirho swa ndyangu wa mina.”
Mbhoni yin’wana leyi yeke entsombanweni wo hlawuleka lowu a wu khomeriwe eHong Kong, yi te: “Swi ndzi khumbe mbilu swinene ku vona Timbhoni leti vulavulaka Ximandarin ti ri karhi ti n’wayitela ni ku xiririka mihloti ti khomelele minkandziyiso ya Bibele eswifuveni swa tona leyi a ya ha ku humesiwa.”
Lembe ni lembe, Timbhoni ta Yehovha ti khoma mintsombano emisaveni hinkwayo naswona vanhu va timiliyoni va va kona eka yona.
Mintsombano yi endla leswaku lava nga kona va vona rirhandzu, ntsako ni ku rhula loku hina Timbhoni hi nga na kona. Sweswo swi vonaka ngopfu emintsombanweni yo hlawuleka kumbe ya matiko. Emintsombanweni yoleyo, Timbhoni leti humaka ematikweni man’wana ta bula ni ku dya swin’we, ti nyikana tinyiko, tinomboro ta tinqingho ni tiadirese, ti teka swifaniso ni ku angarhana hi rirhandzu.
Hilaha swi endlekaka hakona emintsombanweni hinkwayo, lava nga riki Timbhoni ta Yehovha va amukelekile ku va kona.


text:
DYONDZO 91
Yesu A Pfuxiwa Eku Feni
Loko Yesu a file, wanuna un’wana la fuweke la vuriwaka Yosefa u kombele Pilato leswaku a n’wi pfumelela a hawula ntsumbu wa Yesu emhandzini. Yosefa u tsondzele ntsumbu wakwe hi lapi ro durha a tlhela a wu tota swilo swo wu nun’hwerisa kutani a wu lata esirheni lerintshwa. U pfale sirha rakwe hi ribye lerikulu. Vaprista lavakulu va byele Pilato va ku: ‘Hi chava leswaku van’wana va vadyondzisiwa va Yesu va nga teka ntsumbu wakwe kutani va vula leswaku u pfuxiwile.’ Kutani Pilato u te: ‘Pfalani sirha mi ri rindza.’
Endzhaku ka masiku manharhu nimixo swinene, vavasati van’wana va ye esirheni naswona va kume leswaku ribye ri susiwile. Endzeni ka sirha va kume ntsumi leyi yi nga te: ‘Mi nga chavi. Yesu u pfuxiwile. Fambani mi ya byela vadyondzisiwa vakwe leswaku va ya hlangana na yena eGaleliya.’
Mariya Magadala u tsutsume a ya lava Petro na Yohane. U fike a ku: ‘Ku ni munhu la tekeke ntsumbu wa Yesu!’ Petro na Yohane va tsutsumele esirheni. Loko va kuma leswaku ntsumbu wa Yesu a wa ha ri kona, va tlhelele emakaya.
Loko Mariya a tlhelela esirheni, u vone tintsumi timbirhi ti ri endzeni ka sirha kutani a ku eka tona: ‘A ndzi swi tivi leswaku va wu yise kwihi ntsumbu wa Hosi ya mina.’ Kutani u vone wanuna wo karhi, naswona leswi a a ehleketa leswaku a ku ri mutirhi wa le ntangeni u te: ‘Nkulukumba, ndzi kombela u ndzi byela laha u nga wu yisa kona ntsumbu wa Yesu.’ Kambe loko wanuna loyi a ku, “Mariya!” u nambe a swi tiva leswaku i Yesu. U huwelele a ku: “Mudyondzisi,” kutani a n’wi khoma. Yesu u te: ‘Famba u ya byela vamakwerhu leswaku u ndzi vonile.’ Xikan’wekan’we, Mariya u tsutsume a ya eka vadyondzisiwa kutani a va byela leswaku u vone Yesu.
Endzhaku ka sweswo hi rona siku rero, vadyondzisiwa vambirhi a va ri karhi va famba va ya Emawusi va suka eYerusalema. Wanuna un’wana u fambisane na vona kutani a va vutisa leswaku a va vulavula hi yini. Va te: ‘Xana a wu swi twanga? Yesu u ni masiku manharhu a dlayiwile hi vaprista lavakulu. Sweswi vavasati van’wana va ri u pfuxiwile!’ Wanuna loyi u vutise a ku: ‘Xana a mi va tshembi vaprofeta? Va vule leswaku Kreste a a ta dlayiwa a tlhela a pfuxiwa.’ U ye emahlweni a va hlamusela Matsalwa. Loko va fika Emawusi, vadyondzisiwa va kombele wanuna loyi leswaku a famba na vona. Endzhaku ka loko a khongerile loko va lava ku dya swakudya swa nimadyambu, va swi xiyile leswaku a ku ri Yesu. Kutani u nyamalarile.
Vadyondzisiwa lavambirhi va tsutsumele eYerusalema endlwini leyi vaapostola a va hlengeletane eka yona kutani va va byela leswi nga endleka. Loko va ri kwalaho Yesu u tlhele a humelela eka vona hinkwavo. Eku sunguleni, vaapostola a va nga tshembi leswaku i Yesu. Kutani u te: ‘Langutani mavoko ya mina; ndzi khumbeni. Ku tsariwile leswaku Kreste a a ta pfuxiwa eku feni.’
“Hi mina ndlela ni ntiyiso ni vutomi. A nga kona loyi a nga yaka eka Tatana handle ko ya ha mina.”—Yohane 14:6


text:
LESWI BIBELE YI SWI VULAKA
Ripfumelo
Vanhu van’wana va tivula Vakreste kambe a va swi twisisi leswaku ku va ni “ripfumelo” swi vula yini. I yini ripfumelo naswona ha yini ri ri ra nkoka?
I yini ripfumelo?
LESWI VAN’WANA VA SWI VULAKA
Vanhu vo tala va ehleketa leswaku munhu la nga ni ripfumelo u tshemba mhaka yo karhi hambi a nga ri na vumbhoni. Hi xikombiso, anakanya hi munhu la nghenaka kereke loko a ku, “Ndza pfumela eka Xikwembu.” Loko munhu yoloye a vutisiwa leswaku “Ha yini u pfumela eka Xikwembu?” u hlamula a ku, “I ndlela leyi ndzi nga kurisiwa ha yona” kumbe a ku, “Hi leswi ndzi nga dyondzisiwa swona.” Emhakeni leyi, swi nga tikomba ku ri ni ku hambana kutsongo eka ku va ni ripfumelo ni ku va munhu a tshemba mhaka yin’wana ni yin’wana.
LESWI BIBELE YI SWI VULAKA
“Ripfumelo i ku langutela loku tiyisekisiweke ka swilo leswi tshembiwaka, vumbhoni lebyi tiyeke bya leswi nga swa xiviri hambiloko swi nga voniwi.” (Vaheveru 11:1) Leswaku mhaka yo karhi yi tshembiwa ku fanele ku va ni vumbhoni lebyi tiyisekisaka mhaka yoleyo. Xivulwa lexi nge “ku langutela loku tiyisekisiweke” a ko va ntsena ndlela leyi u titwaka hi yona hi mhaka yo karhi. Kutani ripfumelo ri katsa ku tshemba mhaka leyi seketeriweke eka vumbhoni byo karhi.
“Timfanelo ta xona [Xikwembu] leti nga vonakiki ta voniwa ku sukela loko misava yi tumbuluxiwile ku ya emahlweni, hikuva ti xiyeka hi swilo leswi endliweke, ni hi matimba ya xona lama nga riki na makumu ni Vukwembu bya xona.”
—Varhoma 1:20.
Ha yini swi ri swa nkoka ku va ni ripfumelo?
LESWI BIBELE YI SWI VULAKA
“Handle ka ripfumelo a swi koteki ku xi tsakisa kahle, hikuva la tshinelelaka Xikwembu u fanele a kholwa leswaku xi kona ni leswaku hi xona muhakeri wa lava va xi lavaka hi mbilu hinkwayo.”
Hilaha swi kombisiweke hakona eku sunguleni ka xihloko lexi, vanhu vo tala va pfumela eka Xikwembu hikwalaho ka leswi va dyondzisiweke ku pfumela eka xona. Va nga ha ku ‘I ndlela leyi ndzi nga kurisiwa ha yona.’ Kambe Xikwembu xi lava leswaku lava va xi gandzelaka va tshemba hilaha ku heleleke leswaku xi kona ni leswaku xa va rhandza. Hi yona mhaka, Bibele yi hi khutazaka leswaku hi xi lavisisa swi suka embilwini leswaku hi ta xi tiva hilaha ku heleleke.
“Tshinelani eka Xikwembu, kutani xi ta tshinela eka n’wina.”
—Yakobo 4:8.
U nga ri hlakulela njhani ripfumelo?
LESWI BIBELE YI SWI VULAKA
Bibele yi ri: “Ripfumelo ri landzela leswi twiweke.” (Varhoma 10:17) Kutani goza ro sungula loko hi lava ku va ni ripfumelo eka Xikwembu i ku va hi ‘twa’ leswi Bibele yi swi dyondzisaka hi xona. (2 Timotiya 3:16) Ku dyondza Bibele swi ta ku pfuna leswaku u kuma tinhlamulo ta swivutiso swa nkoka swo tanihi leswi nge: Xikwembu i mani? Hi byihi vumbhoni lebyi kombisaka leswaku xi kona? Xana Xikwembu xa khathala hi mina? Hi xihi xikongomelo xa Xikwembu hi vumundzuku??
Timbhoni ta Yehovha ti nga swi tsakela ku dyondza Bibele na wena. Hilaha swi kombisiweke hakona eka website ya hina ya jw.org, “Hina Timbhoni ta Yehovha ha swi rhandza ku dyondzisa vanhu Bibele, kambe a hi sindzisi munhu ku va xirho xa vukhongeri bya hina. Ematshan’weni ya sweswo, hi xichavo hi komba munhu leswi Bibele yi swi vulaka hikuva ha swi tiva leswaku munhu un’wana ni un’wana u ni mfanelo yo tihlawulela leswi a lavaka ku pfumela eka swona.”
Ripfumelo ra wena ri fanele ri va ri sekeriwe eka vumbhoni lebyi u nga ta byi kuma loko u ri karhi u kambisisa ntiyiso lowu nga eBibeleni. Hi ndlela yoleyo u ta va u tekelela xikombiso xa vadyondzisiwa va le minkarhini ya vaapostola “hikuva va amukele rito hi mapfundza lamakulu ya mianakanyo, va kambisisa Matsalwa hi vukheta siku ni siku ku vona loko swilo leswi swi ri tano.”
“Leswi swi vula vutomi lebyi nga heriki, ku nghenisa ka vona vutivi ha wena, Xikwembu xi ri xin’we xa ntiyiso, ni loyi u n’wi rhumeke, Yesu Kreste.”
—Yohane 17:3.


text:
BIBELE YI HUNDZULA VUTOMI BYA VANHU
Ndzi Nyike Lembe Rin’we Ntsena Ra Ku Rhula Ni Ntsako
LEMBE RO VELEKIWA: 1971
TIKO LERI A HUMAKA EKA RONA: FURWA
MATIMU YAKWE: A NDZI RI XIGEVENGA XA MADZOLONGA, MAHANYELO YO BIHA NDZI TLHELA NDZI TIRHISA SWIDZIDZIHARISI
VUTOMI BYA MINA BYA KHALE:
Ndyangu wa ka hina a wu tshama eTellancourt, ku nga ximutana xa le n’walunguvuxa bya Furwa. Tatana a ri Mufurwa naswona manana i Muntariyana. Loko ndzi ri ni malembe ya nhungu, hi rhurhele exidorobanini xa Rome, le Italy laha ku tshamaka swisiwana. Vutomi bya le kaya byi sungule ku tika. Vatswari va mina a va tshamela ku lwa hikwalaho ka swiphiqo swa timali.
Loko ndzi ri ni malembe ya 15, manana u ndzi khutaze leswaku ndzi tikumela vanghana. Kutani ndzi sungule ku heta nkarhi wo tala ni vanghana va mina ekule ni le kaya. Hi ku hatlisa ndzi ve ni vanghana vo biha. Siku rin’wana, wanuna loyi a tikomba a ri ni xinghana u ndzi tshinelerile. U ndzi nyike swidzidziharisi, ndzi swi tekile hileswi a ndzi lava ku vonaka ndzi kurile. Hi ku hatlisa ndzi nghene hi nhloko eka swidzidziharisi ni le ka mahanyelo yo biha. Eka swiendlakalo swo tala, a ndzi pfinyiwa. Vutomi a byi nga ha ri bya nkoka eka mina; a ndzi nga ha ri na mhaka leswaku ndza hanya kumbe ndza fa. A ndzi ri ni xivundza. Loko ndzi ri ni malembe ya 16, ndzi ringete ku tidlaya hi ku nwa bodlela ra whiskey ivi ndzi tlulela enambyeni. Hikwalaho, ndzi hete masiku manharhu ndzi titivarile.
Ndzi sungule ku swi vona leswaku vutomi i bya nkoka, kambe ndzi sungule ku va ni madzolonga ndzi tlhela ndzi va mukanganyisi. A ndzi pfumela ku endla timhaka ta masangu ni vanhu emakaya ya vona, ndzi va nyika swidzidziharisi ivi ndzi yiva swilo swa vona swa nkoka. Mavandla lamakulu ya swigevenga ma ndzi tirhisile leswaku ndzi ngungumerisa swidzidziharisi etikweni hinkwaro ra Italy. A ndzi ri ekhombyeni ro tshamela ku laviwa hi maphorisa. Vutomi bya mina a byi nga ri na xikongomelo naswona a ndzi nga ha lawuleki. Hambiswiritano a ndzi tshemba leswaku ku fanele ku ri ni xivangelo xo va ndzi hanya. Ndzi khongele eka Xikwembu leswaku xi ndzi nyika lembe rin’we ntsena ra ku rhula ni ntsako.
NDLELA LEYI BIBELE YI HUNDZULEKE VUTOMBI BYA MINA HA YONA:
Loko ndzi ri ni malembe ya 24, ndzi endle xiboho xo ya eNghilandhi. Hikwalaho ko tirhisana ni vangungumerisi va swidzidziharisi vutomi bya mina a byi ri ekhombyeni. Ndzi nga si famba, ndzi endzele manana naswona ndzi hlamarisiwe hi ku vona wanuna loyi a vuriwaka Annunziato Lugarà a ri karhi a bula na manana hi Bibele. * Swi ndzi chavisile ku n’wi vona hikuva a ndzi n’wi tiva a ri xigevenga kutani ndzi n’wi vutisile leswaku a a lava yini. U ndzi byele hi ku cinca lokukulu loku a ku endleke evuton’wini byakwe leswaku a va Mbhoni ya Yehovha naswona u ndzi kombele leswaku loko ndzi fika eNghilandhi ndzi vulavula ni Timbhoni. Ndzi pfumerile. Hambiswiritano, loko ndzi fikile ndzi tlhelele eka vutomi bya mina bya khale.
Siku rin’wana exitaratini lexi tshamaka xi tele hi vanhu xa le London, ndzi hlangane ni Mbhoni leyi a yi fambisa timagazini ta Xihondzo xo Rindza ni Xalamuka! Ndzi tsundzuke marito ya Annunziato ivi ndzi kombela Mbhoni yoleyo leswaku yi dyondza Bibele na mina.
Leswi ndzi swi dyondzeke eBibeleni swi ndzi hlamarise ngopfu. Hi xikombiso, ndzi khumbiwe hi rungula leri nga eka 1 Yohane 1:9, leri vulaka leswi hi Xikwembu: “Loko hi vula swidyoho swa hina, xa tshembeka naswona xi lulamile lerova xi nga hi rivalela swidyoho swa hina ni ku hi basisa evubihini hinkwabyo.” Ndzimana yoleyo ya Bibele yi ndzi pfune ngopfu hikuva a ndzi vona mahanyelo ya mina ma thyake ngopfu. Ndzi nambe ndzi sungula ku ya eminhlanganweni eHolweni ya Mfumo ya Timbhoni ta Yehovha. Timbhoni ti ndzi amukele hi musa. Loko ndzi vona xinghana xa vona lexikulu, ku nga nchumu lowu a ndzi wu lava—a ndzi lava ku va xirho xa vandlha ra vona leri fanaka ni ndyangu.
Hambileswi swi nga ndzi tikelangiki ngopfu ku tshika swidzidziharisi ni mahanyelo yo biha, ndzi tikeriwe hi ku antswisa vumunhu bya mina. Ndzi swi vonile leswaku a ndzi fanele ndzi khoma vanhu hi xichavo ni ku va anakanyela. Entiyisweni ndza ha lwisana ni mikhuva yin’wana yo biha. Kambe hi ku pfuniwa hi Yehovha ndzi endle nhluvuko. Ku nga si hela tin’hweti ta ntsevu ndzi ri karhi ndzi dyondza Bibele, ndzi khuvuriwile ndzi va Mbhoni ya Yehovha. A ku ri hi 1997.
NDLELA LEYI NDZI PFUNEKEKE HA YONA:
Endzhaku ka loko ndzi khuvuriwile, ndzi teke Barbara loyi na yena a ha ku vaka Mbhoni ya Yehovha. Loko un’wana wa vanghana va mina va khale a vona ndlela leyi ndzi cinceke vutomi bya mina ha yona na yena u sungule ku dyondza Bibele. Swi nga si ya kwihi, yena ni sesi wakwe va ve Timbhoni. Kokwana wa mina wa xisati, loyi a ri ni malembe yo tlula 80, u sungule ku dyondza Bibele naswona u khuvuriwile a nga si fa.
Sweswi ndzi tirha tanihi hi nkulu evandlheni naswona mina ni nkatanga hi vachumayeri va nkarhi hinkwawo, hi pfuna vanhu lava vulavulaka ririmi ra Xintariyana eLondon. Minkarhi yin’wana, ndza tshikileleka hikwalaho ka vutomi bya mina bya khale, kambe Barbara wa ndzi seketela swinene. Sweswi ndyangu wa mina wu hanya vutomi lebyi tsakisaka lebyi a ku ri khale ndzi byi lava naswona ndzi ni Tatana loyi a ndzi rhandzaka loyi a ku ri khale ndzi n’wi lava. Ndzi kombele Xikwembu leswaku xi ndzi nyika lembe rin’we ra ku rhula ni ntsako, kambe xi ndzi nyike yo tala!
Sweswi ndyangu wa mina wu hanya vutomi lebyi tsakisaka lebyi a ku ri khale ndzi byi lava naswona ndzi ni Tatana loyi a ndzi rhandzaka loyi a ku ri khale ndzi n’wi lava
^ ndzim. 10 Vona xihloko lexi nge “Bibele Yi Hundzula Vutomi Bya Vanhu—A Ndzi Tshama Ndzi Ri Ni Xibamu,” hi ku vula ka Annunziato Lugarà, eka Xihondzo xo Rindza xa July 1, 2014, matluka 8-9.


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Swivuriso 1:1-33
1 Swivuriso+ swa Solomoni+ n’wana wa Davhida,+ hosi ya Israyele,+2 leswaku munhu a tiva vutlhari+ ni ndzayo,+ a twisisa marito ya vutlhari,+3 a amukela ndzayo+ leyi nyikaka ku twisisa,+ ku tshembeka,+ vuavanyisi+ ni vunene,+4 a nyika vutlhari eka lava nga riki na ntokoto,+ a nyika jaha vutivi+ ni vuswikoti byo ehleketa.+5 Munhu wo tlhariha u ta yingisa a tlhela a amukela swiletelo leswi engetelekeke,+ munhu la twisisaka hi loyi a amukelaka nkongomiso wa vutshila,+6 leswaku a twisisa xivuriso ni rito ro nonon’hwa,+ marito ya tintlhari+ ni mawetana+ ya tona.7 Ku chava Yehovha i masungulo ya vutivi.+ Vutlhari ni ndzayo i swilo leswi swiphukuphuku swi swi languteleke ehansi.+8 N’wananga, yingisa ndzayo ya tata wa wena,+ naswona u nga wu fularheli nawu wa mana wa wena.+9 Hikuva swona i harhi leyi kokaka mahlo enhlokweni+ ya wena ni sindza ra risima enhan’wini+ ya wena.10 N’wananga, loko vadyohi va ringeta ku ku kanganyisa, u nga pfumeli.+11 Loko va hambeta va ku: “Famba na hina. A hi tumbeleleni leswaku hi halata ngati.+ A hi tumbeleleni vanhu lava nga riki na nandzu, ku nga ri na xivangelo.+12 A hi va miteni va ri karhi va hanya+ ku fana na Sheol,+ hinkwavo ka vona, ku fana ni lava va rhelelaka emugodini.+13 A hi kumeni mixaka hinkwayo ya swilo swa risima, swa nkoka.+ A hi tateni tindlu ta hina hi swilo leswi phangiweke.+14 U fanele u hoxa vuhlolotwana bya wena exikarhi ka hina. A ku ve ni nkwama wun’we ntsena wa hina hinkwerhu”+—15 n’wananga, u nga fambi na vona.+ U nga kandziyi endleleni+ ya vona.16 Hikuva milenge ya vona yi tsutsumela evubihini lebyikulu,+ naswona va anghwetlela ku ya halata ngati.+17 Hikuva rikoka ri andlaleriwe swa hava emahlweni ya xilo lexi nga ni timpapa.+18 Hikwalaho vona va tumbelela ku halata ngati ya lava;+ va tumbelela mimoya-xiviri ya vona.+19 Hikwalaho ti tano tindlela ta munhu un’wana ni un’wana la bindzulaka hi ndlela leyi nga lulamangiki.+ Ti herisa moya-xiviri wa vini va tona.+20 Vutlhari+ bya ntiyiso byi hambeta byi huwelela hi matimba exitarateni.+ Byi hambeta byi humesa rito ra byona emintsendzeleni.+21 Byi huwelela byi ri ehenhla emakumu ka switarata leswi nga ni huwa.+ Byi humesa marito ya byona byi ri evunghenweni bya tinyangwa ta muti:+22 “Xana n’wina lava nga riki na ntokoto mi ta hambeta mi rhandza ku pfumala ntokoto ku fikela rini,+ naswona n’wina vahlekuri mi ta hambeta mi navela ku hlekula+ hi ku kongoma ku fikela rini, n’wina lava hungukeke mi ta hambeta mi venga vutivi ku fikela rini?+23 Hundzukani loko ndzi mi tshinya.+ Kutani ndzi ta endla leswaku moya wa mina wu twala eka n’wina;+ ndzi ta mi tivisa marito ya mina.+24 Hikuva ndzi huwelerile kambe mi ya emahlweni mi ala,+ ndzi tshambulute voko ra mina kambe a nga kona la nyikelaka nyingiso,+25 naswona mi hambeta mi honisa switsundzuxo swa mina hinkwaswo,+ ni ku tshinya ka mina a mi ku amukelanga,+26 loko ku ri mina, ndzi ta hleka khombo ra n’wina,+ ndzi ta vungunya loko ku ta swilo leswi mi swi chavaka,+27 loko leswi mi swi chavaka swi ta kukota xidzedze,+ naswona khombo ra n’wina ri fika laha kukota xidzedze lexikulu, loko maxangu ni minkarhi yo nonon’hwa swi mi wela.+28 Enkarhini wolowo va ta hambeta va ndzi vitana, kambe a ndzi nge hlamuli;+ va ta hambeta va ndzi lava, kambe a va nge ndzi kumi,+29 hikwalaho ka leswi va vengeke vutivi,+ nileswi va nga ku hlawulangiki ku chava Yehovha.+30 A va xi amukelanga xitsundzuxo xa mina;+ ku tshinya ka mina hinkwako a va ku xiximanga.+31 Kutani va ta dya mihandzu ya ndlela ya vona,+ va ta tala switsundzuxo swa vona vini.+32 Hikuva ku xandzuka+ ka lava va nga riki na ntokoto hi kona ku nga ta va dlaya,+ naswona ku nga khathali ka xihunguki hi kona ku nga ta va lovisa.+33 Loko ku ri loyi a ndzi yingisaka, u ta tshama a sirhelelekile+ naswona a nge kavanyetiwi hi ku chava khombo.”+


text:
LESWI HI SWI DYONDZAKA EBIBELENI | MATEWU 1-3
“Mfumo Wa Matilo Wu Tshinele”
Ndlela leyi Yohane a ambala ni ku languteka ha yona yi swi veka erivaleni leswaku u titsone swo tala evuton’wini hi xikongomelo xo rhangisa ntirho wa Xikwembu
Lunghelo ro hlawuleka leri Yohane a veke na rona ro basisela Yesu ndlela a ri ri ra nkoka swinene ku tlula swilo hinkwaswo leswi a titsoneke swona
Ku titsona swo karhi evuton’wini swi endla hi va ni nkarhi wo tala wo tirhela Xikwembu naswona swi endla hi tsaka. Hi nga titsona swo karhi evuton’wini hi ku . . .
tiva swilaveko swa nkoka
tshika ku xava swilo leswi nga bohiki
papalata ku ti hoxa eswikweletini
fambisa swilo leswi nga ha tirhiki
hakela swikweleti
hunguta nkarhi lowu hi wu hetaka entirhweni wo tihanyisa
Ku titsona swo karhi swi ta endla leswaku ndzi fikelela pakani yihi?


text:
SIERRA LEONE NA GUINEA
1915 Ku Ya Fika Hi 1947 Eminkarhini Ya Khale (Xiyenge 3)
Hi Chumayela eSwifundzheni Ku Ya Fika eTindhawini Ta Le Kule
Leswi a ri hisekela ntiyiso, Vandlha ra le Freetown ri ve leri ‘khomekeke ngopfu hi rito.’ (Mint. 18:5) Alfred Joseph u ri: “Hakanyingi a ndzi bohelela bokisi ra tibuku leti sekeriweke eBibeleni eka xithuthuthu xa mina lexikulu lexi vitaniwaka Norton. A ndzi khandziyisa Makwerhu Thomas kumbe Sylvester Grant hi ya ematiko-xikaya ni le swidorobanini leswi nga ekusuhi ni le Freetown leswaku hi ya chumayela.”
Kukondza ku fika 1927, vahuweleri va chumayele ngopfu eFreetown ni le ndhawini leyi vuriwaka The Colony. Kambe ku sukela hi 1928, lembe ni lembe loko mpfula yi nga si na, vandlha a ri hirha bazi kutani ri ya eswifundzheni. Lava a va nga yi a va pfuna lava yaka hi mali, laha maendzo wolawo a ma hleriwa hi Melbourne Garber. Mintlawa leyi a yi famba hi bazi, a yi chumayela emadorobeni ni le swimitanini leswi nga evuxeni bya Kailahun ni le dzongeni ekusuhi ni ndzilakano wa Liberia. Hi Sonto yo sungula ya n’hweti yin’wana ni yin’wana, a yi tlhelela leswaku yi ya pfuna vanhu lava yi va kumeke leswaku va ya emahlweni va tsakela ntiyiso.
Hi nkarhi wolowo, Makwerhu Brown u endzele eWest Indies kutani a vuya ni movha lowu a ku ri wona wo sungula ku nghena eSierra Leone. Movha wolowo a wu ri ni swikurisa-marito leswi a swi endleriwe ku chumayela etindhawini ta mani na mani. Makwerhu Brown a ta paka movha wolowo endhawini ya mani na mani kutani a chaya vuyimbeleri lebyi tsakisaka leswaku a koka vanhu rinoko. Kutani a a ta nyikela nkulumo yo koma kumbe a tlanga nkulumo leyi rhekhodiweke ivi a byela vanhu lava teke leswaku va ti tekela minkandziyiso leyi sekeriweke eBibeleni. Movha lowu vulavulaka—hilaha vanhu a va wu vitana hakona—a ku ri wo chumayela etindhawini ta mani na mani naswona vanhu a va khitikanela eka wona leswaku va ya yingisela.
Makwerhu Brown u hundzele ensin’wini leyi a yi nga si tshama yi twa hi rungula ra Mfumo, ku nga matiko ya le Vupela-dyambu bya Afrika laha ku vulavuriwaka Xinghezi. Eku heleni ka va-1920, u sungule maendzo yo ya chumayela eGambia, Ghana, Liberia ni le Nigeria. Eka rin’wana ni rin’wana ra matiko lawa, Makwerhu Brown a a kuma vanhu lava tsakelaka, kambe vanhu va le Nigeria hi vona a va tsakela swinene. Hi 1930, yena ni ndyangu wakwe va rhurhe eFreetown va ya Lagos. Ku sukela kwalaho, u hambete a langutela ntirho wa Mfumo ematikweni ya le Vupela-dyambu bya Afrika.
Sweswi ku ni Timbhoni to tlula 500 000 leti gandzelaka Yehovha ematikweni ya le Vupela-dyambu bya Afrika
Hi 1950, Makwerhu Brown u boheke ku tlhelela eJamaica hikwalaho ka mavabyi kambe nilokoswiritano ntirho wa yena wu tswale mihandzu. Ku tlula malembe ya 27, yena ni nsati wakwe va vone nhlayo ya Timbhoni ta le Vupela-dyambu bya Afrika yi andza ku suka eka Timbhoni timbirhi ku ya eka to tlula 11 000. Va vone ku hetiseka ka vuprofeta bya Esaya hi xiviri lebyi nge: “Lontsongo u ta va gidi, kasi lontsongo ngopfu u ta va tiko ra matimba.” (Esa. 60:22) Namuntlha, endzhaku ka malembe yo tlula 60 ntsena, “tiko ra matimba” ra Timbhoni to tlula 500 000 ri gandzela Yehovha ematikweni ya le Vupela-dyambu bya Afrika.
Ku Tiyisela Loko Ntirho Wo Chumayela Wu Yirisiwile
Loko Nyimpi ya Vumbirhi ya Misava yi sungurile eAfrika, vanhu va Yehovha va le Sierra Leone va ale ku ya evusocheni. (Mik. 4:3; Yoh. 18:36) Vafumi va le Britain va va teke tanihi vaxengi, kutani va hoxe tihlo eka mintirho ya vona naswona va yirise minkandziyiso ya vona. Maphorisa ya le Freetown ma kume minkandziyiso leyi a yi rhumeriwa kun’wana hiloko ma yi hisa. Vamakwerhu van’wana va khomiwile hikwalaho ko kumiwa ni minkandziyiso leyi yirisiweke kambe va hatle va ntshunxiwa. *
Hambiloko ntirho wu yirisiwile, Timbhoni ti hambete ti chumayela. Pauline Cole u ri: “Makwerhu loyi a a ri mulanguteri exikepeni lexi a xi ta nkarhi na nkarhi a a hambeta a hi nyika tikopi ta Xihondzo xo Rindza. Loko hi ti kumile a hi thayipa tikopi leti engetelekeke leswaku hi ta ti tirhisa eminhlanganweni. A hi endla leswi fanaka ni le ka swiphephana leswi vulavulaka hi tinhloko-mhaka ta Bibele kutani hi swi fambisela vanhu. Nakambe vamakwerhu va hambete va nyikela tinkulumo ta le rivaleni ni ku tlanga tinkulumo leti rhekhodiweke ta Makwerhu Rutherford, ngopfu-ngopfu eswimitanini leswi nga ehandle ka tiko.”
Hambileswi a hi nga tiyiseki leswaku matshalatshala wolawo ma ta humelela, swi ve erivaleni leswaku Yehovha u ma katekisile. James Jarrett, loyi a nga ni nkarhi wo leha a ri nkulu a tlhela a va phayona ro hlawuleka u ri: “Hi nkarhi wa nyimpi, a ndzi tirha ku tsema maribye loko makwerhu wa xisati loyi a dyuhaleke a ndzi nyika xiphephana lexi nge Refugees. Tanihi leswi vahlapfa vo tala a va fiketela eFreetown, xihloko xa xona xi ndzi tsakisile. Ndzi hlaye xiphephana xexo hi vusiku byebyo naswona ndzi nambe ndzi swi xiya leswaku ndzi kume ntiyiso. Hi mixo lowu landzelaka, ndzi kume makwerhu yoloye wa xisati kutani ndzi kombela tikopi tin’wana leswaku ndzi ta nyika vamakwenu va mina vanharhu va xinuna. Hinkwerhu ka hina hi amukele ntiyiso.”
Loko nyimpi yi hela hi 1945, Vandlha ra le Freetown a ri ri ni vahuweleri va 32. Vahuweleri va tshame va tshembekile ni ku hiseka hi tlhelo ra moya. A va tiyimisele ku ya emahlweni.
Tsima Ro Khoma Minhlangano Ya Mani Na Mani
Hi August 29, 1945, eka Nhlangano wa Ntirho wa vhiki ni vhiki, Vandlha ra le Freetown ri bule hi tsima lerintshwa leri boxiweke eka Informant ya December 1944 (leyi sweswi yi vitaniwaka Vutirheli Bya Hina Bya Mfumo). Vandlha rin’wana ni rin’wana a ri fanele ri navetisa ni ku va ni minhlangano ya mani na mani ya mune “edorobeni rin’wana ni rin’wana ni le swimitanini” leswi nga endhawini leyi nga ekusuhi ni nsimu ya rona. Eka nhlangano wun’wana ni wun’wana a ku ta nyikeriwa nkulumo leyi tekaka awara hi makwerhu wa xinuna (loyi a nga ni malembe ya 18 kumbe ku tlula) loyi a endleke nhluvuko eka Xikolo xa Vutirheli bya le Tilweni. Endzhaku ka minhlangano ya mune, vamakwerhu a va hlela mintlawa leyi dyondzisaka Bibele leswaku yi pfuna vanhu lava tsakelaka etindhawini hinkwato.
Xana vahuweleri va titwise ku yini hi lunghiselelo leri lerintshwa? Tinhla leti tekiweke eka Nhlangano wa Ntirho wa le Vandlheni ra le Freetown hi leti landzelaka:
Mutshama-xitulu u te: “Xana mi ehleketa leswaku ri ta famba njhani tsima leri?”
Makwerhu Wo Sungula u te: “A hi fanelanga hi langutela ku vona leswi humeleleke eAmerika. Hikuva vanhu va laha a va fani na vona.”
Makwerhu Wa Vumbirhi u te: “U tiyisile.”
Makwerhu Wa Vunharhu u te: “Ha yini hi nga swi ringeti?”
Makwerhu Wa Vumune u te: “Kambe hi ta langutana ni swiphiqo.”
Makwerhu Wa Vuntlhanu u te: “Kambe, hi fanele hi landzela nkongomiso lowu humaka enhlengeletanweni ya Yehovha.”
Makwerhu Wa Vutsevu u te: “Kambe a swi nge hi fambeli kahle etikweni leri.”
Makwerhu Wa Xisati Wo Sungula u te: “Nilokoswiritano, nkongomiso lowu nga eka Informant wu lo dlaa, erivaleni. A hi wu ringeteni!”
Kutani va endle tano. Ku sukela edorobeni ra Freetown leri nga eribuweni ku ya edorobeni ra Bo, leri nga edzonga-vuxa ku ya fika eKabala le timbaleni ta le n’walungwini, vamakwerhu a va khoma minhlangano etitlilasini, etindhawini ta vuxaviselo ni le makaya ya vamakwerhu. Ntirho lowu wu pfunete leswaku vandlha ri tlhela ri hiseka naswona “rito ra Yehovha ri [ye] ri engeteleka ni ku hangalaka.”—Mint. 12:24.
Nilokoswiritano vahuweleri a va ha lava ku leteriwa ntirho wo chumayela. Kutani sweswo hi swona leswi Yehovha a swi endleke.
^ ndzim. 10 Ku yirisiwa ka ntirho wa hina ku hele hi 1948.


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Eksoda 32:1-35
32 Hi nkarhi wolowo vanhu va vona leswaku Muxe a a heta nkarhi wo leha ku rhelela entshaveni.+ Kutani vanhu va hlengeletana eka Aroni va ku eka yena: “Yima, u hi endlela xikwembu lexi nga ta hi rhangela,+ hikuva malunghana na Muxe loyi, wanuna loyi a hi rhangeleke hi huma etikweni ra Egipta,+ kunene a hi tivi leswaku ku endleke yini ha yena.”2 Hiloko Aroni a ku eka vona: “Susani swingwavila+ swa nsuku leswi nga etindleveni ta vasati va n’wina, swa vana va n’wina va majaha ni va vanhwanyana, mi swi tisa eka mina.”3 Kutani vanhu va sungula ku susa swingwavila hinkwaswo swa nsuku leswi a swi ri etindleveni ta vona va swi tisa eka Aroni.4 Hiloko a teka nsuku emavokweni ya vona, a wu vumba+ hi xitirho xa ku kovotla a endla xifaniso lexi n’okisiweke xa rhole.+ Kutani va sungula ku vula va ku: “Oho Israyele, hi lexi Xikwembu xa wena, lexi ku rhangeleke xi ku humesa etikweni ra Egipta.”+5 Loko Aroni a vona leswi, a aka alitari emahlweni ka xona. Eku heteleleni Aroni a huwelela a ku: “Ku ni nkhuvo wa Yehovha mundzuku.”6 Hikwalaho esikwini leri landzelaka va hatle va pfuka, kutani va sungula ku humesa magandzelo yo hisiwa naswona va nyikela switlhavelo swa xinakulobye. Endzhaku ka sweswo vanhu va tshame ehansi leswaku va dya ni ku nwa. Hiloko va suka va yima leswaku va titsakisa.+7 Kutani Yehovha a byela Muxe a ku: “Famba, rhelela, hikuva vanhu va wena lava u va rhangeleke u va humesa etikweni ra Egipta va onhile.+8 Va hambuke hi ku hatlisa endleleni leyi ndzi va leriseke leswaku va famba ha yona.+ Va tiendlele xifaniso lexi n’okisiweke xa rhole naswona va hambeta va xi nkhinsamela ni ku xi endlela switlhavelo va ku, ‘Oho Israyele, hi lexi Xikwembu xa wena, lexi ku rhangeleke xi ku humesa etikweni ra Egipta.’”+9 Yehovha a ya emahlweni a byela Muxe a ku: “Ndzi langute vanhu lava kutani waswivo, i vanhu va tinhamu to sihalala.+10 Sweswi ndzi tshike, leswaku vukarhi bya mina byi va pfurhela, ndzi va lovisa,+ ndzi endla wena u va tiko lerikulu.”+11 Muxe a kombela Yehovha Xikwembu+ hi matimba, a ku: “Oho Yehovha, ha yini vukarhi+ bya wena byi pfurhela vanhu va wena lava u va humeseke etikweni ra Egipta hi matimba lamakulu ni hi voko ra matimba?12 Ha yini Vaegipta+ va fanele ku vula va ku, ‘U va humese hi kungu ro biha leswaku a va dlaya etintshaveni ni ku va lovisa evuandlalweni bya misava’?+ Hundzuka evukarhini bya wena lebyi pfurhaka+ u tisola+ eka vubihi lebyi u lavaka ku byi endla eka vanhu va wena.13 Tsundzuka Abrahama, Isaka na Israyele malandza ya wena, lawa u ma hlambanyeleke,+ hi ku ma byela u ku, ‘Ndzi ta andzisa mbewu ya n’wina ku fana ni tinyeleti ta matilo,+ naswona tiko hinkwaro leri ndzi ri hlawuleke ndzi ta ri nyika mbewu ya n’wina,+ leswaku kunene va ta tshama eka rona hilaha ku nga riki na makumu.’”+14 Kutani Yehovha a tisola hikwalaho ka vubihi lebyi a vuleke leswaku u ta byi endla eka vanhu vakwe.+15 Endzhaku ka sweswo Muxe a hundzuluka a rhelela a suka entshaveni+ ni swiphepherhele swimbirhi swa Vumbhoni+ evokweni, swiphepherhele swi tsariwe ematlhelo ya swona hamambirhi. A swi tsariwe hala ni hala.16 Swiphepherhele a swi endliwe hi Xikwembu, naswona leswi tsariweke a ku ri ntsalo wa Xikwembu wu kovotliwe eswiphepherheleni.+17 Kutani Yoxuwa a twa huwa ya vanhu hikwalaho ka ku huwelela ka vona, hiloko a byela Muxe a ku: “Ku ni huwa ya nyimpi+ enxaxeni.”18 Kambe yena a ku:“A hi mpfumawulo wa ku yimbelela hikwalaho ka xiendlo xa matimba,+Naswona a hi mpfumawulo wa ku yimbelela hikwalaho ka ku hluriwa;Mpfumawulo lowu ndzi wu twaka i wa ku yimbelela kun’wana.”19 Kutani hi ku hatlisa loko a ri ekusuhi ni nxaxa naswona a vona rhole+ ni ku cina, Muxe a sungula ku kariha ngopfu, xikan’we-kan’we a swi cukumeta ehansi swiphepherhele leswi a swi ri emavokweni a swi faya ehansi ka ntshava.+20 Hiloko a teka rhole leri va ri endleke a ri hisa hi ndzilo naswona a ri sila kukondza ri va mapa,+ endzhaku a ri haxa ehenhla ka vuandlalo bya mati,+ kutani a ri nwisa vana va Israyele.+21 Endzhaku ka sweswo Muxe a ku eka Aroni: “Vanhu lava va ku endle yini leswi u va tiseleke xidyoho lexikulu?”22 Hiloko Aroni a ku: “U nga pfumeleli vukarhi bya hosi ya mina byi pfurha. Wena u va tiva kahle vanhu lava leswaku va voyamele eku endleni ka leswo biha.+23 Va ndzi byele va ku, ‘Hi endlele xikwembu lexi nga ta hi rhangela,+ hikuva malunghana na Muxe loyi, wanuna loyi a hi rhangeleke hi huma etikweni ra Egipta, kunene a hi tivi leswaku ku endleke yini ha yena.’24 Hikwalaho ndzi va byele ndzi ku, ‘I va mani lava nga ni nsuku? A va yi suse va ndzi nyika yona.’ Kutani ndzi yi lahlela endzilweni hiloko ku huma rhole leri.”25 Muxe a swi vona leswaku vanhu a va nga ha lawuleki, hikuva Aroni u va tshikile va nga ha lawuleki+ leswaku ku va xisandzu exikarhi ka vakaneti va vona.+26 Hiloko Muxe a yima enyangweni ya nxaxa a ku: “I va mani lava yimaka na Yehovha? A va te eka mina!”+ Hinkwavo vana va Levhi va hlengeletana eka yena.27 Kutani a va byela a ku: “Yehovha Xikwembu xa Israyele u te, ‘Un’wana ni un’wana wa n’wina a a khwekete banga rakwe etsheveni. Nghenani enxaxeni mi nghena nyangwa hi nyangwa, un’wana ni un’wana a dlaya makwavo, un’wana ni un’wana munhu-kuloni, un’wana ni un’wana munghana wakwe lonkulu.’”+28 Vana va Levhi+ va endla hilaha Muxe a vuleke hakona, lerova hi siku rero evanhwini ku wa vavanuna va kwalomu ka 3 000.29 Muxe a ya emahlweni a ku: “Namuntlha tatani voko ra n’wina hi matimba hikwalaho ka Yehovha,+ hikuva un’wana ni un’wana wa n’wina u lwa ni n’wana wakwe ni makwavo,+ leswaku a mi katekisa namuntlha.”+30 Kutani hi siku leri landzelaka Muxe a byela vanhu a ku: “N’wina—mi endle xidyoho lexikulu,+ sweswi ndzi ta tlhandlukela eka Yehovha. Kumbexana ndzi nga kombela ku rivaleriwa ka xidyoho xa n’wina.”+31 Hikwalaho Muxe a tlhelela eka Yehovha a ku: “Oho, vanhu lava va endle xidyoho lexikulu, hikuva va tiendlele xikwembu hi nsuku!+32 Kambe sweswi onge u nga rivalela xidyoho xa vona,+—loko swi nga ri tano, ndzi kombela u ndzi sula+ ebukwini+ ya wena leyi u yi tsaleke.”33 Kambe, Yehovha a byela Muxe a ku: “Mani na mani la ndzi dyoheleke ndzi ta n’wi sula ebukwini ya mina.+34 Sweswi, tana, rhangela vanhu u va yisa laha ndzi ku byeleke kona. Waswivo! Ntsumi ya mina yi ta famba emahlweni ka wena,+ naswona siku ndzi tisaka nxupulo wa mina, kunene ndzi ta tisa nxupulo ehenhla ka vona hikwalaho ka xidyoho xa vona.”+35 Kutani Yehovha a tisela vanhu khombo hikuva va endle rhole, leri Aroni a ri endleke.+


text:
SWIVUTISO SWA VAHLAYI . . .
Xana Yesu U Tshembise Muendli Wa Leswo Biha Vutomi Bya Le Tilweni?
Xivutiso xi tlakuka hileswi Yesu a tshembiseke khamba leri a ri hayekiwe etlhelo kakwe vutomi bya nkarhi lowu taka eParadeyisini. Yesu u te: “Ndzi tiyisile namuntlha ndzi ri eka wena, U ta va na mina eParadeyisini.” (Luka 23:43) Xiya leswaku Yesu a nga vulanga leswaku Paradeyisi yi ta va yi ri kwihi. Kutani, xana Yesu a a vula leswaku muendli wa leswo biha u ta ya na yena etilweni?
Xo sungula, a hi kambisiseni loko ku ri hileswaku muendli yoloye wa leswo biha a a ti fanelekela timfanelo to ya etilweni. Vanhu lava nga ni ntshembo wo ya hanya etilweni va fanele va khuvuriwa ematini ni hi moya lowo kwetsima, leswi vulaka ku va vadyondzisiwa va Yesu swin’we ni vana va Xikwembu. (Yohane 3:3, 5) Mfanelo yin’wana hi leswaku va yingisa milawu ya Xikwembu ya mahanyelo naswona va kombisa timfanelo to tanihi ku tshembeka ni ntwela-vusiwana. (1 Vakorinto 6:9-11) Va fanele va tlhela va hambeta va tshembeka eka Xikwembu ni le ka Kreste ku fikela loko va fa. (Luka 22:28-30; 2 Timotiya 2:12) Loko ntsena va fikelela leswi lavekaka va nga faneleka ku teka vutihlamuleri bya swilo leswi va nga ta va va swi khathalela etilweni, ku nga ku tirha tanihi vaprista ni tihosi na Kreste va fuma vanhu ku ringana malembe ya gidi.—Nhlavutelo 20:6.
Ku hambana ni sweswo, muendli wa leswo biha loyi a hayekiwe ekusuhi na Yesu a a ri khamba naswona u fe a ri khamba. (Luka 23:32, 39-41) I ntiyiso leswaku u kombise langutelo leri nga ni xichavo loko a byela Yesu a ku: “U ndzi tsundzuka loko u nghena emfun’weni wa wena.” (Luka 23:42) Nilokoswiritano, a a nga khuvuriwanga, a a nga ri mudyondzisiwa wa Yesu loyi a hlawuriweke ku ya hanya etilweni naswona a nga tikombisanga leswaku a lulamile kumbe ku tshembeka evuton’wini byakwe. Xana swa twala leswaku Yesu a a ta n’wi tshembisa ku va hosi ya le tilweni etlhelo ka valandzeri vakwe lava tshameke va tshembekile eka Xikwembu ku fikela emakumu?—Varhoma 2:6, 7.
Hi xikombiso: Loko munhu la ku yiveleke mali a kombela ku rivaleriwa, u nga ha endla xiboho xa leswaku a wu nge n’wi khomisi. Kambe xana u nga n’wi tshemba leswaku a nga fambisa bindzu ra wena kumbe a khathalela ndyangu wa wena? A wu ta lava leswaku vutihlamuleri byebyo byi nyikiwa munhu loyi u n’wi tshembaka. Hilaha ku fanaka, lava nyikiwaka ntshembo wo ya hanya etilweni va fanele va tikombisa leswaku va nga swi kota ku tshembeka ni ku hanya hi milawu yo lulama ya Xikwembu loko va ri karhi va fuma vanhu. (Nhlavutelo 2:10) Hambileswi mudyohi loyi a kombiseke ku hundzuka hi nkarhi wo hetelela wa vutomi byakwe, a a nga tshembekanga.
Kutani Yesu a nga n’wi byelanga mudyohi loyi leswaku a a ta va na yena etilweni hi rona siku rero. Yesu a nga yanga etilweni hi rona siku rero. Ematshan’weni ya sweswo, a a ri “embilwini ya misava”—esirheni—ku ringana masiku manharhu. (Matewu 12:40; Marka 10:34) Hambi ku ri endzhaku ka ku pfuxiwa kakwe, u tshame emisaveni ku ringana masiku ya 40 a nga si tlhelela etilweni. (Mintirho 1:3, 9) Xisweswo, a swi nga ta koteka leswaku mudyohi loyi a va na Yesu etilweni hi rona siku rero.
Kutani xana mudyohi loyi u nghene eParadeyisini yihi? Endzhaku ko pfuxiwa, u ta va eParadeyisini ya laha misaveni, leyi Yesu a nga ta va a yi fuma. (Mintirho 24:15; Nhlavutelo 21:3, 4) Leswaku u dyondza leswi engetelekeke hi Paradeyisi leyi ni leswi Xikwembu xi swi lavaka eka wena leswaku u nghena eka yona, bula ni un’wana wa Timbhoni ta Yehovha.


text:
NDZIMA 7
Ku Yingisa Swi Nga Ku Sirhelela
XANA u nga tiphina loko wo tihanyela hi ku rhandza? Xana yi kona minkarhi leyi u navelaka onge ku nga va ku nga ri na munhu loyi a ku byelaka leswaku u endla yini? Ndzi kombela u ndzi byela leswaku wena u swi vonisa ku yini.—
Kambe, i yini lexi xi antswaka eka wena? Xana i vutlhari hakunene ku endla xin’wana ni xin’wana lexi u xi lavaka? Kumbe swilo swi ku fambela kahle loko u yingisa tata wa wena ni mana wa wena?— Xikwembu xi vula leswaku u fanele u yingisa vatswari va wena, kutani ku fanele ku ri ni xivangelo lexinene xo endla sweswo. A hi voneni loko hi ta swi kota ku twisisa xivangelo xa kona.
U ni malembe mangani?— Xana wa swi tiva leswaku tata wa wena u ni malembe mangani?— Xana mana wa wena kumbe vakokwa wa wena va ni malembe mangani?— Va hanye nkarhi wo leha ku tlula wena. Loko munhu a hanya nkarhi wo leha u va ni nkarhi lowu engetelekeke wo dyondza swilo. Lembe ni lembe u twa swilo swo tala, a vona swilo swo tala a tlhela a endla swilo swo tala. Hikwalaho, vantshwa va nga dyondza eka lavakulu.
Xana u tiva munhu un’wana loyi a nga ntsongo eka wena?— Xana u tiva swo tala ku n’wi tlula?— Ha yini swi ri tano?— Hikuva u hanye nkarhi wo leha ku n’wi tlula. U ve ni nkarhi wo tala wo dyondza swilo ku tlula munhu lontsongo eka wena.
I mani loyi a hanyeke nkarhi wo leha ku tlula wena, mina kumbe munhu wihi ni wihi?— I Yehovha Xikwembu. U tiva swilo swo tala ku ku tlula, naswona u tiva swilo swo tala ku ndzi tlula. Loko a hi byela leswaku hi endla swo karhi, hi fanele hi tiyiseka leswaku i swinene, hambiloko swi nonon’hwa ku swi endla. Xana wa swi tiva leswaku hambi ku ri Mudyondzisi Lonkulu nkarhi wun’wana u swi kume swi nonon’hwa ku yingisa?—
Siku rin’wana Xikwembu xi kombele Yesu leswaku a endla nchumu wun’wana wo tika swinene. Yesu u khongerile malunghana ni nchumu lowu, hilaha hi swi vonaka hakona laha. U khongele a ku: “Loko u swi rhandza, susa xinwelo lexi eka mina.” Hi ku khongela hi ndlela leyi, Yesu a a kombisa leswaku a hi minkarhi hinkwawo swi olovaka ku endla ku rhandza ka Xikwembu. Kambe Yesu u xi gimete njhani xikhongelo xa yena? Xana wa swi tiva?—
Yesu u xi gimete hi ku vula a ku: “Ku nga endleki ku rhandza ka mina, kambe a ku endleke ka wena.” (Luka 22:41, 42) Ina, a a lava leswaku ku endliwa ku rhandza ka Xikwembu, ku nga ri ka yena. Naswona u ye emahlweni a endla ku rhandza ka Xikwembu ematshan’weni yo endla leswi a ehleketaka leswaku swa antswa.
Xana hi nga dyondza yini eka leswi?— Hi dyondza leswaku i swinene ku endla leswi Xikwembu xi hi byelaka swona minkarhi hinkwayo, hambiloko swi vonaka onge swa tika ku swi endla. Kambe hi tlhela hi dyondza swin’wana. Xana wa swi tiva swilo swa kona?— Hi dyondza leswaku Xikwembu na Yesu i vanhu vambirhi lava hambaneke, a hi munhu un’we hilaha vanhu van’wana va vulaka hakona. Yehovha Xikwembu hi lonkulu naswona u tiva swilo swo tala ku tlula leswi N’wana wa yena Yesu a swi tivaka.
Loko hi yingisa Xikwembu, hi kombisa leswaku ha xi rhandza. Bibele yi ri: “Ku rhandza Xikwembu, hi kona ku hlayisa swileriso swa xona.” (1 Yohane 5:3) Waswivo, hinkwerhu hi fanele hi yingisa Xikwembu. Wa swi lava ku xi yingisa, a hi swona ke?—
A hi pfule Bibele ya hina kutani hi vona leswi Xikwembu xi byelaka vana leswaku va swi endla. Hi ta hlaya leswi Bibele yi swi vulaka eka Vaefesa ndzima 6, tindzimana 1, 2 na 3. Yi ri: “Vana, yingisani vatswari va n’wina evun’weni ni Hosi, hikuva leswi swi lulamile: ‘Xixima tata wa wena ni mana wa wena’; ku nga xileriso xo sungula lexi nga ni xitshembiso: ‘Leswaku swi ku fambela kahle ni leswaku u tshama nkarhi wo leha emisaveni.’”
Waswivo, i Yehovha Xikwembu hi byakwe loyi a ku byelaka leswaku u yingisa tata wa wena ni mana wa wena. Xana ku va “xixima” swi vula yini? Swi vula leswaku u va komba xichavo. Naswona Xikwembu xa tshembisa leswaku loko wo yingisa vatswari va wena, swilo swi ta “ku fambela kahle.”
Sweswi ndzi lava ku ku byela swo karhi hi vanhu van’wana lava va poniseke vutomi bya vona hikwalaho ko yingisa. Vanhu lava va hanye enkarhini wa khale swinene, emutini lowukulu wa Yerusalema. Vanhu vo tala emutini wolowo a va xi yingisanga Xikwembu, xisweswo Yesu u va lemukise leswaku Xikwembu xi ta lovisa muti wa vona. Yesu u tlhele a va byela leswaku i yini lexi va nga xi endlaka leswaku va pona. U te: ‘Loko mi vona Yerusalema wu rhendzeriwa hi mavuthu lama goveke, swi tiveni leswaku ku lovisiwa ka wona ku tshinele. Kutani i nkarhi wa leswaku mi huma eYerusalema mi balekela etintshaveni.’—Luka 21:20-22.
Xisweswo, hilaha Yesu a vuleke hakona, masocha ma tile eYerusalema. Masocha lawa ya Varhoma ma fike ma rhendzela muti hinkwawo. Hiloko mo na swi pfuketana ma tlhelela endzhaku. Vanhu vo tala a va anakanya leswaku khombo se ri hundzile. Hiloko va tshama emutini va nga humi. Kambe i yini leswi Yesu a a lerise leswaku va swi endla?— Xana wena a wu ta va u endle yini loko a wu ri eYerusalema?— Lava va yingiseke Yesu va siye makaya ya vona kutani va balekela etintshaveni leti nga ekule ni muti wa Yerusalema.
Ku hele lembe hinkwaro ku nga si humelela nchumu eYerusalema. Lembe ra vumbirhi na rona ri fikile ri tlhela ri hundza. Lembe ra vunharhu na rona ri fika, kambe ko fana ni kwala. Vanhu van’wana va nga ha va va anakanye leswaku lava va balekeke va huma emutini a va ri swiphukuphuku. Kambe hi lembe ra vumune, masocha ya Varhoma ma tlhele ma vuya. Hiloko ma rhendzela Yerusalema nakambe. Sweswi, nkarhi wo baleka a wu nga ha ri kona. Masocha lawa ma sungule ku onhetela muti. Vanhu vo tala lava a va ri emutini va dlayiwile, kutani lavan’wana va yisiwa evuhlongeni.
Kambe ku humelele yini hi vanhu lava yingiseke Yesu?— Va ponile. A va ri ekule ni muti wa Yerusalema. Hi swona leswi endleke leswaku va nga weriwi hi khombo. Ku yingisa ku va ponisile.
Xana ku yingisa swi nga ku ponisa na wena?— Vatswari va wena va nga ha ku byela leswaku u nga tshuki u tlangela epatwini. Ha yini va vula sweswo?— Hikuva u nga ha tlumbiwa hi movha. Kambe nkarhi wun’wana u nga ha ku: ‘A ku na mimovha epatwini sweswi. A ndzi nge tlumbiwi. Vana van’wana va tlangela epatwini, a ndzi si tshama ndzi va vona va tlumbiwa.’
Phela vanhu vo tala va le Yerusalema a va titwa hi ndlela yoleyo. Loko masocha ya Varhoma ma tlhelele endzhaku, tiko a ri tikomba ri lele. Va vone van’wana va tshama va nga suki emutini. Hiloko na vona va tshama. Va lemukisiwile kambe a va yingisanga. Leswi swi endle leswaku va dlayiwa.
A hi kambisiseni xikombiso xin’wana. Xana u tshame u tlanga hi mencisi?— Swi nga ku tsakisa ku vona ndzilo wu pfurha loko u wu lumeka. Kambe ku tlanga hi mencisi swi nga vanga khombo. U nga hisa yindlu hinkwayo, u tlhela u fa!
Tsundzuka, ku yingisa u pfa u nga yingisi swi ni khombo. Kambe loko u yingisa minkarhi hinkwayo, swi ta ku sirhelela hakunene. Kutani i mani loyi a ku byelaka a ku, “Vana, yingisani vatswari va n’wina”?— I Xikwembu. Tsundzuka leswaku xi ku byela sweswo hikwalaho ka leswi xi ku rhandzaka.
Sweswi hlaya matsalwa lawa, lama kombisaka nkoka wa ku yingisa: Swivuriso 23:22; Eklesiasta 12:13; Esaya 48:17, 18; na Vakolosa 3:20.


text:
SWIENDLAKALO-NKULU SWA N’WEXEMU
Ku Nyiketeriwa Ka Rhavi Ra Le Sri Lanka
VAMAKWERHU va kwalaho lava a va ambale swiambalo swa ndhavuko wa le Sri Lanka va amukele vapfhumba va 130, lava a va huma ematikweni ya 19 lava a va ta eka nongonoko wo nyiketela rhavi eka xihlala lexi xo saseka. Ntlawa wa vana wu yimbelele tinsimu ta Mfumo naswona hinkwavo va tsakisiwe hi ku vona swilo swa ndhavuko leswi a ku khavisiwe ha swona, swakudya swo xawula swa kwalaho ni vuyimbeleri byo tsakisa ku katsa ni xinakulobye xa Vukreste.
Miako leyintshwa swin’we miako leyi pfuxetiweke ya rhavi yi nyiketeriwe eka Yehovha hi Mugqivela, January 11, 2014, laha vayingiseri va 893 a va rhiye ndleve eka nongonoko lowu a wu khomiwe hi tindzimi tinharhu. Ku biwe mavoko loko Mark Sanderson wa Huvo leyi Fumaka a vutisa a ku, “Xana ma swi tsakela ku nyiketela miako leyi leyintshwa eka Yehovha Xikwembu?”
Hi siku leri landzeleke, vanhu va 7 701 va tiphine hi nongonoko wa Mugqivela lowu tlheleke wu tlangiwa ni nkulumo leyi khutazaka ya Makwerhu Sanderson. Vanhu a va vona nongonoko etindhawini letikulu ta ntlhanu ta le tikweni. A ku ri ro sungula leswaku fambiselo ro tlanga vhidiyo eka Internet ri endla swi koteka leswaku vamakwerhu lava nga etindhawini hinkwato ta le xihlaleni va vonana ni ku twanana loko va ri karhi va yimbelela tinsimu ta Mfumo. Hakunene xiendlakalo lexi xa matimu xi endle leswaku ku va ni “ku tsaka lokukulu.”—Neh. 12:43.


text:
Ngu ku txani hi di fanete kudhumisa Jehovha?
“Ndinene kudhumisa MKOMA! . . . Ta tsakisa ku txi dhumisa!”—MASALMU 147:1.
TINDANDO: 104, 152
1-3. a) U alakanya ti to Masalmu 147 yi bhatwe ngu mbimo yihi? b) Masalmu 147 yi na hi gondisa txani?
HI TOLOVELA kudhumisa m’thu wo kari ngako a di mahile mwendo kuwomba to kari to xamalisa. Aku Jehovha a nga maha silo so tala so xamalisa, aku ni mtamo wa hombe ngutu wu wu wonekako ka si a nga si vanga, ngu ditshuri hi susumeteleka ku mu dhumisa. Hi tshumela hi wona lirando lakwe ngu kona ha ka digandelo da mterulo da Mwanana wakwe.
2 Ngako hi txi lera Masalmu 147, ha ti wona ti to m’bhali wa kona a ti ni minavelo ya hombe yo dhumisa Jehovha. A tshumete e kuzeta vamwane ti to ve dhumisa Txizimu kumweko ni nene.—Lera Masalmu 147:1, 7, 12.
3 Kha hi dizivi ditina da wu a nga bhala Masalmu 147. Kambe tiwoneka nga a hanyile ka mbimo yi Vaisraeli va nga khululwa Bhabhilona ngu Jehovha ve wuya Jerusalema. (Masalmu 147:2) Mbhali wa disalmu diya, a dhumisile Jehovha nguko se va ndina khozela Jehovha va di ditikoni kwawe. I singeto dwe a tshumete e womba sivangelo simwane. Ngu sihi? Ngu sihi sivangelo asi u ku naso so womba u txi “Aleluya” mwendo ku “dhumisa Jehovha”? Hi na gonda ka Masalmu 147:1.
JEHOVHA WA HANYISA AVA VA NGA FUNYEKA MBILU
4. Vaisraeli va ti pfisile ku txani mbimo yi Mkoma Kirusi a nga va khulula? Ngu ku txani?
4 Mbimo yi Vaisraeli va nga ti Bhabhilona, va si wu woni msakano. Ava va nga ti va ñote va ti va seka va txi khona: “Embelelani mi hi tsakisa ngu tindando ta Siyoni.” Kambe eto ka Vajudha ti si tshambi nguko didhorapa da Jerusalema i nga ti wukhalo wawe wa litsako di ti khundumusetwe. (Masalmu 137:1-3, 6) Va ti lava kuthavelelwa nguko timbilu tawe ti ti funyekile. Kambe Jehovha a va vhuni. Ngu nzila yihi? Kirusi i nga ti Mkoma wa Persiya a xute Bhabhilona se e womba tiya mayelano ni Jehovha: “A ni rumile kuaka ditephele aniya Jerusalema.” A tshumete a txi khene: “Wuhi ni wuhi hagari kwanu, i ku wa lixaka la vathu va Txizimu a na ñole nzila, a txi tsula.” (2 Matimu 36:23) Mhaka yiya yi tsanisile Vaisraeli va va nga ti Bhabhilona!
5. Nji txani a txi Masalmu ma txi wombako ngu mtamo wa Jehovha?
5 Jehovha a tsanisile ditiko dotshe da Israeli kambe a tshumete e tsanisa mmweyo ngu mmweyo. Ni nyamsi, Jehovha a mahisa toneto. M’bhali wa Masalmo a ti khene: “Ene wa tangalisa timbilu ta va va nga khuveka a txi bhanditxha silonda sawe!” (Masalmu 147:3) Ngako hi txi lwala mwendo hi di ni dikhodho, hi nga tsaniseka ti to Jehovha wa hi khatalela. Jehovha wa titsakela ku hi tsanisa ni ku bhanditxha silonda sathu sa matipfelo. (Masalmu 34:18, Tradução do Novo Mundo; Isaya 57:15) Ene a hi ninga wuzivi ni mtamo wo kota kuwonisana ni txikarato txihi ni txihi.—Jakobe 1:5.
Jehovha wa titsakela ku hi tsanisa ni ku hi vhuna
6. Hi vhuneka ngu txani hi txi lera Masalmu 147:4? (Wona mfota wu wu ku makhatoni.)
6 M’bhali wa Masalmu a woni nzumani se a txi khene Jehovha “wa bala mtengo wa tinyeleti” ni “kuraya ditina ka yimwane ni yimwane”. (Masalmu 147:4) Ene a ti woni tinyeleti, kambe a si na ku ti pfisisa kwati ti to ndingi ku ya hokela hani. Nyamsi, Vasiyentista va tiziva ti to ku ni tibhiliyoni ta tinyeleti ka galáxia yathu. Ni ku, ku ni tibhiliyoni ta tibhiliyoni ta ma galáxia ka wukako wotshe. Vathu kha va na ku sikota kubalela tinyeleti, kambe Jehovha wa sikota. Totshe wa tiziva ngu matina. (1 Vakorinto 15:41) Ngako Txizimu txi zivako nyeleti yimweyo ngu yimweyo, nawe txa kuziva. Phela txona txa kuwona aha u nga ema kona, ati u ti pfako ha mmidini kwako ni ti u ti lavako!
7, 8. a) Jehovha a wona txani ngu ngathu? b) Womba txikombiso txa wunene wa Jehovha.
7 Jehovha wa tiziva ati ti ku humelelako, se ene a lava ku kuvhuna. (Lera Masalmu 147:5.) Ti nga maheka u wona nga txikarato txako nja hombe ngutu. Txizimu txa kuziva kutandeka kwako, txa “khumbula ti to athu ho va lithule dwe”. (Masalmu 103:14) Hotshethu kha ha hetiseka, se hi nga thuka hi wuyeletela tiphazamo tathu, toneto ti nga hi vangela dikhodho. Hi nga thuka hi tisola ngu ti hi nga ti womba, hi nga tinavela ni ti hi nga henya ngu tona. Jehovha wa ma ziva matipfelo athu kupinda ati athu hi tizivisako tona.—Isaya 40:28.
8 Ina u ta nga pfa diwoko da mtamo da Jehovha di txi kuvhuna ka sikarato sako? (Isaya 41:10, 13) Kyoko, i ku nyaphandule a di pfite diwoko da Jehovha. Mbimo yi a nga mana txiavelo txa txiphya, ene a ve ni dikhodho ngutu. A ti zivisile ku txani ti to Jehovha wa si ziva sikarato sakwe? Ka dibanza di a nga ti ka dona ku ti ni vanathu ava va pfisisako matipfelo akwe. A ti pfite ti to Jehovha a ti ti khene: “Na kudhunda, i singa ku u ku nyaphandule, kambe nguku u ku mwanana wangu wu u nga tiningetela. Ni lava u tidila ngu wutomi kota Fakazi yangu!” Jehovha a ti kombisisa ku txani ti to “wuzivi wakwe mbwa hombe ngutu”?
JEHOVHA A HI NINGA ASI HI SI LAVAKO
9, 10. Ngu yihi nzila ya yinene ayi Jehovha a no hi khatalela ngu yona? Womba txikombiso.
9 Hotshethu ha si lava sakudya, siambalo ni simwane. U nga thuka u thava u txi alakanya ti to sakudya si si ku ho nzidotho. Kambe u nga divale ti to Jehovha a mahile mafu ti to me hi ninga sakudya, hambi “mavhondo a magwana, mbimo yi ma dilako” ene wa ma dyisa. (Lera Masalmu 147:8, 9.) Se ngako Jehovha a txi dyisa mavhondo a magwana, hi nge kanakani ti to athu a na hi ninga sotshe asi hi si lavako.—Masalmu 37:25.
10 Mhaka ya lisima ngutu ngu yiya: Jehovha a hi ninga asi hi si lavako ti to hi tsanisa likholo lathu, ni ku ene wa hi ninga “kurula ka Txizimu, ku pindako wotshe wuzivi”. (Vafilipiya 4:6, 7) Mwanathu Mutsuo ni msikati wakwe va ditiko da Japani va ti woni ti to Jehovha a va vhunisile ku txani. Mbimo yi tsunami yi nga hoka ngu 2011, va hulukile ngu kukwela txitimwi ka nyumba yawe. Va sate va singa ni txilo. Wusiku wotshe va di ha kapheho ni txidema ka txitezi txa wumbidi. Mbimo yi di nga txa, va lavile txo va tsanisa. Va mani Anuário de 2006. Mbimo yi Mutsuo a nga tuletela mndani, a woni msungo mhaka wu wu ku khene: “Os maiores tsunamis já registrados.” Ka msungo wonewo, ku ti wombawombwa ngu kuzinginikela ka mafu ka ditiko da Sumatra ngu 2004, ku nga wonhetela ngutu ka ditiko dile. Mbimo yi Mutsuo ni msikati va nga lera ti ti nga humelela vanawe, va to khata kudila. Va tipfite ti to Jehovha a va ninga asi va nga ti si lava ngu mbimo yile. Kha ta nga gwitela eho. Jehovha a mahile ti to vathu va matshelo mamwane a Japani ve va ninga sakudya ni siambalo. Kambe atxi txi nga va tsanisa ngutu ngu endelwa ngu vanathu va va nga rumelwa ngu sengeletano ya Jehovha. Mutsuo a khene: “Ni tipfite ti to Jehovha a hafuhi ngutu ni nathu ni ku wa hi khatalela. Hi tsanisilwe!” Kukhata, Jehovha a hi ninga asi hi si lavako ti to hi tsanisa likholo lathu se e gwita e hi ninga sa nyama.
JEHOVHA WA VHUNA MALANDA AKWE
11. Hi fanete hi maha txani ti to hi vhunwa ngu Jehovha?
11 Jehovha wa “xayisa sisiwana”. Ene wa hi dhunda ni ku a ti emisete ku hi vhuna. (Masalmu 147:6a) Athu hi nga vhunekisa ku txani? Ti lava hi va vangana vakwe. Toneto ti lava hi ti veka hahatshi. (Zefaniya 2:3) Ava va ti vekako hahatshi va themba ti to i Jehovha basi a no gumisa wubihi wotshe wu wu va xanisako. Vona va tsakelwa ngu Jehovha.
12, 13. a) Hi fanete hi nyenya txani kasiku hi vhunwa ngu Txizimu? b) Jehovha a tsakiswa ngu mani?
12 Ngu didhawa dimwane, Jehovha “wa wisa hahatshi ava va mahako kubiha”. (Masalmu 147:6b) Athu kha hi lavi kuwiswa ngu Jehovha. Hi lava ti to Jehovha e hi komba lirando lakwe lo thembeka. Hi fanete hi nyenya ati ene a ti nyenyako. (Masalmu 97:10) Ngu txikombiso, ti lava hi nyenya wugelegele. Toneto ti pata tihi ni tihi ati ti nga hi mahako hi va ni kunavela ko biha, kupata ni kuxalela sithombe sa simbwiri. (Masalmu 119:37, NM; Matewu 5:28) Toneto kha ti hehuki, kambe ndinene kumaha mizamo nguku hi na mana makatekwa a Jehovha.
13 Yimbi yiya hi nge yi koti hokha. Hi fanete hi themba Jehovha. Ina Jehovha a na tsaka hi txi themba mitamo ya vathu? Ahim-him, Jehovha “kha tsakiswi ngu mtamo wa mahanxi”. Ina hi fanete hi themba mtamo wathu hipune ni wa vamwane? Lambi! Jehovha ka tsakiswi “ngu wurena wa vathu”. (Masalmu 147:10) Kha ha fanela hi veka themba yathu ka vathu. Kambe hi lava kusimama hi khongela ni kukombela txivhuno ka Jehovha ti to e hi vhuna ka sikarato sathu. Jehovha kha na mbi thuka e karala ngu kuengisela mikombelo yathu. Jehovha “a dhunda avale va m’thavako, avale va thembako lirando lakwe”. (Masalmu 147:11) Aku a thembekako ni ku a hi randako, ha tiziva ti to ene a na simama e hi vhuna kuxula minavelo yathu yo biha.
14. M’bhali wa Masalmu a ti tsaniseka ngu txani?
14 Jehovha wa hi tsanisa ti to, ngako hi di ni sikarato, ene a na hi vhuna. M’bhali wa Masalmu a pimisile ngu nzila yi Jehovha a nga ti va vhuna ngu yona mbimo yi va nga wuya Jerusalema. A embelete a txi khene: “Ene wa tsanisa sikhoto sa matimba ako, e katekisa vanana vako va ku mndani kwako; Ene wa tsanisa kudikha mndani ka mihingano ya ditiko dako.” (Masalmu 147:13, 14) Mhaka yo Jehovha a na tsanisa sikhoto sa didhoropa yi tsanisile m’bhali wuwa. A ti tsaniseka ti to Jehovha a na vhikela vathu vakwe.
15-17. a) Hi nga tipfisa ku txani ngu sikarato simwane? Jehovha a di thumisisa ku txani Dipswi dakwe kasiku e hi vhuna? b) Womba txikombiso txa nzila yi dipswi da Txizimu di “kuluvetako” ngu yona ku hi vhuna.
15 Sikarato sako si nga thuka si kudhukisa, kambe Jehovha a na kuninga wuzivi wo wonisana naso. Bhiblia yi khene: Jehovha “wa rumela mithetho yakwe ha mafuni, mahungu akwe ma kuluveta kuhangalaka me ziwa”. Se m’bhali wuwa a gwitile e wombawomba ngu hunguva, maralala ni sirigwana, se e gwita a txi khene: “Kuwalo m’thu wu a tsanelako pheho ya kona.” A tshumete a txi khene Jehovha “wa rumela dimwane dipswi, se maralala me nyivilika”. (Masalmu 147:15-18) Txizimu txathu atxi txi zivako totshe, txi nga maha totshe. Se aku txi kongomisako hunguva ni maralala, txi nga hi vhuna kuxula sotshe sikarato sathu.
Se u ti woni upune ti to Jehovha wa kuluveta kukuvhuna
16 Nyamsi, Jehovha a hi kongomisa ngu kuthumisa Dipswi dakwe, i ku Bhiblia. M’bhali wa Masalmu a wombile ti to dipswi da Jehovha da “kuluveta” ti to di hi vhuna. Jehovha a hi kongomisa ngu nzila ya yinene ni ngu mbimo ya kona. Alakanya nzila yi u vhunekako ngu yona ngu Bhiblia, mabhuku a “txithumi txo thembeka na txi di ni wutxhari”, JW Broadcasting, jw.org, madhota ni vanathu va txiwamna ni vatxisikati. (Matewu 24:45) Se u ti woni upune ti to Jehovha wa kuluveta kukuvhuna.
17 Mwanathu wa txisikati wu a dhanwaku ku i Simone a woni nzila yi Dipswi da Txizimu di nga mu vhuna ngu yona. A ti tipfa i singa wa txilo, e wona nga Jehovha kha tsaki ngu mthumo wakwe. Hambiketo, mbimo yi a nga ti ni dikhodho, a ti maha mkombelo ka Jehovha e kombela txivhuno. Kha leka kusimama e gonda Bhiblia. A khene: “Ni si khali kuva ka txiemo txo fana ni txiya, ha ni nga pfa Jehovha a txi ni vhuna ni ku ni kongomisa.” Atiya ti muvhuni kuwona ku va ni mawonelo a manene.
18. U ti pfisa ku txani ti to Jehovha mngana wako? Ngu sihi sivangelo asi u ku naso so dhumisa Jehovha?
18 M’bhali wa Masalmu a ti ti ziva ti to Jehovha a sawute ditiko da kale da Israeli basi ti to di va vathu vakwe. I ti dona dwe ditiko di di nga ti amukela “dipswi” ni “mithetho” yakwe. (Lera Masalmu 147:19, 20) Nyamsi hi ni lungelo ya hombe yo dhanwa ngu ditina dakwe. Ha bonga ku hi m’zivako, hi kongomiswako ngu Dipswi dakwe ni ku hi ku vangana vakwe. Kufana ni wu a nga bhala Masalmu 147, nawe u ni sivangelo so tala so “dhumisa Jehovha!” ni kukuzeta vamwane ti to ve mu dhumisa.


text:
Tsonga Luke 2:1-20
Eminkarhini yoleyo ku humelela nawu wa hosi Khezari Awugusto wa leswaku vanhu va matiko hinkwawo ya yena va ya tsarisa mavito. Ku tsarisa loku ko rhanga, ku endliwile enkarhini wa Kwirino loko a fuma Siriya. Kutani hinkwavo va ya tsarisa mavito, un'wana ni un'wana emutini wa yena. Yosefa na yena a suka Galeliya emutini wa Nazareta, a ya eYudiya emutini wa Davhida lowu vuriwaka Betlehema, hikuva a a ri munhu wa rixaka ra Davhida, ni wa yindlu ya yena. A ya tsarisa vito ra yena kona, ni ra Mariya loyi a a n'wi vutile, loyi a a langutele ku kuma n'wana. Kuteloko va ri kwale, masiku ya ku tika ka yena ma hela. Kutani a veleka n'wana wa yena wa mativula, wa mufana; a n'wi phutsela hi nguvu, a n'wi lata exitsengeleni, hikuva a va pfumarile byetlelo endlwini ya vaendzi. A ku ri ni varisi etikweni rero, va tshama enhoveni, va hlayisa mintlhambi ya vona nivusiku. Kutani ntsumi ya Hosi yi humelela eka vona, ku kwetsima ka Hosi ku va rhendzela, kutani va chava hi ku chava lokukulu. Ntsumi yi ku ka vona: "Mi nga chavi! Vonani, ndzi mi tivisa mahungu lamanene lama nga ta tsakisa tiko hinkwaro swinene; hileswaku namuntlha mi velekeriwile Mulondzovoti emutini wa Davhida; i Kriste, Hosi. Xikombiso eka n'wina hi lexi: mi ta kuma xihlangi lexi phutseriweke hi nguvu, xi latiwile exitsengeleni." Hi nomu lo vunyingi bya mavandla ya le tilweni byi humelela byi ri ni ntsumi, byi dzunisa Xikwembu, byi ku: "Ku dzuneka a ku ve eka Xikwembu ematilweni ya le henhla-henhla, ku rhula a ku ve emisaveni eka vanhu lava xi va tsakelaka." Kuteloko tintsumi ti va siyile, ti tlhelele etilweni, varisi va byelana, va ku: "A hi yeni eBetlehema, hi ya vona leswi humeleleke kona, leswi Hosi yi nga hi tivisa swona." Kutani wa hatlisa va ya kona, va ya kuma Mariya na Yosefa ni xihlangi lexi latiweke exitsengeleni. Loko va swi vonile, va vula leswi va nga byeriwa swona ehenhla ka n'wana loyi. Kutani hinkwavo lava tweke leswi varisi va nga va byela swona, va hlamala. Kambe Mariya a hlayisa timhaka leti hinkwato, a ti anakanya embilwini ya yena. Kutani varisi va tlhela va ri karhi va dzunisa Xikwembu, va xi tlangela hikwalaho ka hinkwaswo leswi va swi voneke, ni leswi va swi tweke; a swi vile hilaha a va byeriwile hakona.


text:
BIBELE YI HUNDZULA VUTOMI BYA VANHU
“Xitshembiso Xa Misava Leyi Nga Paradeyisi Xi Hundzule Vutomi Bya Mina”
LEMBE RO VELEKIWA: 1974
TIKO: LATVIA
MATIMU YAKWE: A A NGHENELE MPHIKIZANO WA SWITHUTHUTHU LOWU NGA NI KHOMBO
VUTOMI BYA MINA:
Ndzi velekiwe eRiga, laha ku nga ntsindza wa Latvia. Mina na sesi wa mina hi kurisiwe hi mana wa hina. Hambileswi Manana a a ri Mukhatoliki, a hi ya ekerekeni ntsena hi tiholideyi leti fambisanaka ni vukhongeri. Minkarhi hinkwayo a ndzi kholwa leswaku ku ni Xikwembu, kambe leswi a ndza ha ri muntshwa, ku ve ni swilo swo tala leswi ndzi kavanyeteke lerova ndzi nga vi na mhaka na xona.
Loko ndzi ri karhi ndzi kula, mana wa mina u xiye leswaku a ndzi ri ni vuswikoti byo tlhantlhelela swilo ndzi tlhela ndzi swi hlanganisa. Leswi endlwini a ku ri ni swilo swo tala leswi a ndzi ta swi tlhantlhelela, minkarhi hinkwayo Manana a a karhateka loko a fanele a ndzi siya ekaya ndzi ri ndzexe. Kutani u ndzi nyike tinsimbhi leti a ndzi rhandza ku ti hlanganisa ndzi endla nchumu wo karhi ivi ndzi tlhela ndzi wu tlhantlhelela. Sweswo swi endle leswaku ndzi rhandza xithuthuthu. Manana u ndzi nghenise eka mphikizano wa swithuthuthu lowu vitaniwaka Zelta Mopēds (The Golden Moped). Ndzi sungule ku phikizana ni van’wana hi ku tirhisa swithuthuthu leswitsongo leswi talaka ku tirhisiwa hi vavasati ivi hi ku famba ka nkarhi ndzi sungula ku tirhisa swithuthuthu leswikulu.
Leswi a ndzi tlharihile, a swi tekanga nkarhi leswaku ndzi kota ntlangu wo fambisa swithuthuthu hi rivilo lerikulu lowu a wu ri ni khombo. Ndzi hlule eka mphikizano wa swithuthuthu wa le Latvia ku ringana kanharhu ivi ndzi tlhela ndzi hlula eka Mphikizano wa Swithuthuthu leswikulu eMatikweni ya Baltic ku ringana kambirhi.
NDLELA LEYI BIBELE YI HUNDZULEKE VUTOMI BYA MINA HA YONA:
Loko ndza ha khomekile hi mimphikizano yoleyo, Evija loyi a a ri ntombhi ya mina (loyi endzhakunyana a veke nsati wa mina) u hlangane ni Timbhoni ta Yehovha. Ti n’wi nyike yin’wana ya minkandziyiso ya tona leyi a yi ri ni xiphephana xo kombela dyondzo ya Bibele. U tate xiphephana xolexo kutani a xi rhumela. Hi ku hatlisa, u endzeriwe hi Timbhoni timbirhi naswona u sungule ku dyondza Bibele na tona. A ndzi nga ri na xiphiqo hileswi a dyondza na tona, kambe hi nkarhi wolowo, mina a ndzi nga byi tsakeli vukhongeri.
Endzhakunyana, Timbhoni ti ndzi rhambile leswaku ndzi ta ndzi ta yingisela loko ti ri karhi ti dyondza Bibele na Evija. Ndzi pfumerile naswona leswi ndzi swi tweke swi ndzi tsakisile. Lexi ndzi khumbeke swinene i xitshembiso lexi nga eBibeleni xa misava leyi nga paradeyisi. Hi xikombiso, ti ndzi kombe ndzimana leyi nga eka Pisalema 37:10, 11 leyi nge: “Hi nkarhinyana, lowo homboloka a nge he vi kona; kunene u ta languta endhawini yakwe, u ta va a nga ri kona. Kambe lavo rhula va ta dya ndzhaka ya misava, hakunene va ta kuma ntsako lowu heleleke eku rhuleni lokukulu.” Xitshembiso xexo xi ndzi tsakisile hakunene.
Ndzi ye ndzi swi tsakela swinene swilo leswi a ndzi swi dyondza eBibeleni. Ndzi sungule ku xiya leswaku ku ni tikereke to tala ta mavunwa. Tidyondzo ta Bibele ti ndzi tsakisile hikwalaho ka leswi a ti twisiseka naswona a ti ri erivaleni.
Loko ndzi ri karhi ndzi ya emahlweni ndzi dyondza Bibele, ndzi dyondze ndlela leyi vutomi byi nga bya nkoka ha yona eka Yehovha. (Pisalema 36:9) Sweswo swi khumbe mphikizano wa mina—a ndzi nga ha swi lavi ku veka vutomi bya mina ekhombyeni. Ematshan’weni ya sweswo, vutomi bya mina a ndzi lava ku byi tirhisela ku va ndzi vangamisa Yehovha. Hikwalaho ka sweswo, a ndzi nga ha swi teki swi ri swa nkoka ku va ni ndhuma ni ku ndhundhuzeriwa hikwalaho ka mphikizano wa swithuthuthu.
Ndzi sungule ku xiya leswaku ku ni vutihlamuleri lebyi Munyiki wa vutomi a ndzi nyikeke byona
Hi 1996, ndzi ye entsombanweni wa matiko yo hambana-hambana wa Timbhoni ta Yehovha eTallinn, le Estonia, laha ku nga riki kule ni xitediyamu xa swithuthuthu lexi a ndzi tala ku ya eka xona leswaku ndzi ya nghenela mphikizano kona. Loko ndzi ri entsombanweni, ndzi vone vanhu vo huma ematikweni yo tala yo hambana-hambana va hlangane swin’we hi vun’we. Hi xikombiso, loko Mbhoni yin’wana yi lahlekele hi xipachi xa yona, a ndzi ehleketa leswaku a yi nge he xi kumi. Kambe, swi nga siya kwihi, Mbhoni yin’wana yi thumbe xipachi xexo kutani yi xi tlherisela eka n’wini wa xona naswona a ku ri hava lexi kayivelaka. Sweswo swi ndzi hlamarisile swinene! Ndzi nambe ndzi swi twisisa leswaku hakunene Timbhoni ti hanya hi milawu ya Bibele. Mina na Evija hi ye emahlweni hi endla nhluvuko eka dyondzo ya hina ya Bibele kutani hi 1997 hi khuvuriwile hi va Timbhoni ta Yehovha.
NDLELA LEYI NDZI VUYERIWEKE HA YONA:
Van’wana va vanghana va mina va file hikwalaho ka mphikizano wa swithuthuthu. Hikwalaho ko dyondza Bibele, ndzi sungule ku twisisa leswaku ndzi ni vutihlamuleri lebyi a ndzi fanele ndzi byi hetisisa eka Munyiki wa vutomi, ku nga Yehovha. Sweswo swi ponise vutomi bya mina.
Ku ringana malembe ya mune, mina na Evija hi ve ni lunghelo ro nghenela ntirho wa nkarhi hinkwawo erhavini ra Timbhoni ta Yehovha eRiga. Sweswi hi tiphina hi ku kurisa xinhwanyetana xa hina, ku nga Alise, ni ku xi pfuna leswaku xi kula xi ri karhi xi rhandza Yehovha. Nakambe ndzi ni lunghelo ro heta siku rin’we kan’we hi vhiki ehofisini ya vuhundzuluxeri ndzi ri karhi ndzi lunghisa timovha ni swilo swin’wana leswi onhakeke. Hakunene swa ndzi tsakisa ku tirhisa vuswikoti lebyi ndzi byi dyondzeke loko ndza ha n’wana! Ninamuntlha ndza ha tlhantlhelela swilo ndzi tlhela ndzi swi hlanganisa.
Ndzi ri teka ri ri ra nkoka lunghelo ro va mina ni ndyangu wa mina hi chumayela hi Xikwembu xi ri xin’we xa ntiyiso naswona ndza swi tlangela leswi ndzi swi dyondzeke eBibeleni. Hakunene xitshembiso xa misava leyi nga paradeyisi xi hundzule vutomi bya mina!


text:
Template:Unga khumbi tluka leri
Engetela eka tluka leri nga kona hi khale...
- Dyondza leswi engetelekeke hi ku lulamisa matluka
- hlela no peleta kutsala ka wena
- khandziyisa swifaniso na mipfumawulo eka matluka ya timhaka
- thlavinyeta ti mhaka leti nga eka ti wikipediya tinwana na matluka yale ka inthaneti
Tsala tluka ra mhaka yinthswa...
- Hlaya hindlela yo tsala tluka ra wena ro sungula
- Sungula tluka leri lavekaka
- ...kumbe u ringeta ntsindza wa muganga wa hina leswaku u kuma vuxokoxoko
Kuma leswi engetelekeke...
- Vona tindlela to tsemelela ta swikombiso swa vuhleri byo olova bya matluka
- Antwsisa vululamisi bya wena hi ku ringetela eka Bokisi ra sava
- Tsumbula minsinya ya nthlanu leyi hlamuselaka matikhomela eka wikipediya
- Hlaya hi leswi wikipediya yingaswona na leswi wikipediya yinga riki swona.
Leswi landzelaka: Hlahluva Wikipediya →


text:
August 14-20
EZEKIYELE 32-34
Risimu 144 Ni Xikhongelo
Marito Yo Pfula (u nga hundzi timinete tinharhu)
LESWI HI SWI DYONDZAKA EBIBELENI
“Vutihlamuleri Lebyikulu Lebyi Varindzi A Va Ri Na Byona”: (10 min.)
Ezk 33:7—Yehovha u veke Ezekiyele leswaku a va murindzi (it-2 1172 ¶2)
Ezk 33:8, 9—Leswaku murindzi a papalata nandzu wa ngati a a fanele a lemukisa vanhu (w88 1/1 28 ¶13)
Ezk 33:11, 14-16—Yehovha u ta ponisa lava yingisaka xilemukiso (w12 3/15 15 ¶3)
-
Endla Ndzavisiso: (8 min.)
Ezk 33:32, 33—Ha yini hi fanele hi ya emahlweni hi chumayela ku nga khathariseki ku nga tsakeli ka vanhu? (w91 3/15 17 ¶16-17)
Ezk 34:23—Xana ndzimana leyi yi hetiseke njhani? (w07 4/1 26 ¶3)
Ku hlaya ka Bibele ka vhiki leri ku ku dyondzise yini hi Yehovha?
Hi tihi tinhla tin’wana leti u ti kumeke eka ku hlaya ka Bibele ka vhiki leri?
-
Ku Hlaya Ka Bibele: (u nga hundzi timinete ta mune) Ezk 32:1-16
NDZETELO WA NTIRHO WO CHUMAYELA
Riendzo Ro Sungula: (u nga hundzi timinete timbirhi) g17.4 xifunengeto—Pfula ndlela yo endla riendzo ro vuyela.
Riendzo Ro Vuyela: (u nga hundzi timinete ta mune) g17.4 xifunengeto—Rhamba munhu leswaku a ta eminhlanganweni ya hina.
Dyondzo Ya Bibele: (u nga hundzi timinete ta tsevu) fg dyondzo 2 ¶9-10—Kombisa ndlela leyi u nga xi pfunaka ha yona xichudeni xa wena.
MAHANYELO YA VAKRESTE
Risimu 67
“Vana Ni Timfanelo Leti Tsakisaka Xikwembu—Xivindzi”: (15 min.) Bulo ni vayingiseri. Tlangani vhidiyo leyi nge Papalata Swilo Leswi Nga Ku Endlaka U Nga Tshembeki—Ku Chava Vanhu.
Dyondzo Ya Bibele Ya Vandlha: (30 min.) kr ndz. 16 ¶6-17
Katsakanya Leswi Dyondziweke Ni Ku Vula Leswi Nga Ta Dyondziwa Eka Vhiki Leri Landzelaka (3 min.)
Risimu 117 Ni Xikhongelo


text:
I Yini Leswi Bibele Yi Swi Vulaka?
I yini Mfumo wa Xikwembu?
VANHU VAN’WANA VA TSHEMBA leswaku wu yimela mfumo wa Xikwembu lowu nga embilwini ya munhu; van’wana va anakanya leswaku i vuyelo lebyi vaka kona hi ku va vanhu va endla matshalatshala yo tisa ku rhula emisaveni ni vun’we. U anakanya leswaku i yini Mfumo wa Xikwembu?
LESWI BIBELE YI SWI VULAKA
“Xikwembu xa le tilweni xi ta veka mfumo lowu wu nga ta ka wu nga lovisiwi. . . . Wu ta pfotlosa kutani wu herisa mimfumo leyi hinkwayo [ya vanhu].” (Daniyele 2:44) Mfumo wa Xikwembu i hulumendhe ya xiviri.
SWIN’WANA LESWI HI SWI DYONDZAKA EBIBELENI
Mfumo wa Xikwembu wu fuma wu ri etilweni.—Matewu 10:7; Luka 10:9.
Xikwembu xi tirhisa Mfumo wa xona leswaku xi endla ku rhandza ka xona etilweni ni laha misaveni.—Matewu 6:10.
Mfumo wa Xikwembu wu ta ta rini?
XANA A WU TA KU YINI?
A nga kona la swi tivaka
Ku nga ri khale
A wu nge pfuki wu tile
LESWI BIBELE YI SWI VULAKA
“Mahungu lamanene lawa ya mfumo ma ta chumayeriwa emisaveni hinkwayo leyi akiweke leswaku byi va vumbhoni ematikweni hinkwawo; kutani hi kona makumu ma nga ta fika.” (Matewu 24:14) Loko mahungu lamanene ma ta va ma chumayeriwile hi ku helela, kutani Mfumo wa Xikwembu wu ta lovisa mafambiselo lawa yo homboloka.
I YINI SWIN’WANA LESWI HI NGA SWI DYONDZAKA EBIBELENI
A ku na munhu la swi tivaka leswaku Mfumo wa Xikwembu wu ta ta rini.—Matewu 24:36.
Vuprofeta bya Bibeleni byi komba leswaku Mfumo wa Xikwembu wu ta ta ku nga ri khale.—Matewu 24:3, 7, 12.


text:
Tixamulo ta siwotiso sa vagondi
Ina Mkristu a fanete kuzumba ni txibhamu ti to e ti vhikela ngu txona ka vathu vamwane?
Makristu ma maha totshe ati ma nga ti kotako ti to me ti vhikela. Kambe kha ma ndaki matshina a milayo ya Bhiblia. Bhiblia yi kombisa ti to ti bihile ku Mkristu e thumisa txibhamu, wulahu, dibhere mwendo tinzanga ti to e ti vhikela ngu sona ka vathu vamwane. Alakanyisisa ngu tiya:
Wutomi wa vathu wu sawulekile ka Jehovha. M’bhali wa Masalmu a bhati tiya mayelano ni Jehovha: “Awe u txisima txi txi ningako wutomi.” (Masalmu 36:9, NM) Kambe ngako Mkristu a txi sawula ku ti vhikela mwendo kuvhikela mti wakwe, ti na lava e maha totshe ati a nga ti kotako ti to a si ve ni mnando wa mnoha. I ku ti to, ku si dawi m’thu ngu mhaka yakwe.—Dheuteronome 22:8; Masalmu 51:14.
Ditshuri ti to txihi ni txihi atxi m’thu a nga txi thumisako ti to e ti vhikela ngu txona, txi nga daya m’thu. Kambe, ta hehuka ngutu kumaha phango ngu txibhamu. * (Wona txhamuselo ya hahatshi.) I singeto basi, ngako txigevenga txi txo xasela m’thu wu se a ku ni txibhamu, eho ku nga fa wamweyo.
Ka wusiku wu a ndino dawa ngu wona, Jesu a gete vagondiswa vakwe ti to ve teka matxhari, kambe eto ti si wombi tona ti to i ti o ti vhikela ngu ona. (Luka 22:36, 38) Kambe a ti lava ku va gondisa gondo ya lisima. Ngu yihi gondo ya kona? Ya yi to va sa fanela kulwa hambi va txi xaselwa ngu vathu va va ku ni matxhari. (Luka 22:52) Ka wona wusiku wule, Pedro a wite nzeve ya txithumi txa mphaxeli wa hombe. Se Jesu a nje khene: “Tshumeta ditxhari dako msavani ka dona.” Ka yoneyo mbimo Jesu wombile ditshina dimwedo da mlayo awu wu nga hi vhunako ni nyamsi. A ti khene: “Votshe vale va na kuthumisa ditxhari, va na loviswa ngu ditxhari.”—Matewu 26:51, 52.
Makristu a ditshuri ma thumisa ati Bhiblia yi nga ti womba ka Mika 4:3, yi khene: “Va na tshula mabhere awe ve ma maha misuka, ni matxhari awe me maha tisikela.” Makristu a ditshuri ma ziwa ngu ku va o rula. Ona ma londisela mapswi a Txizimu aya ma nga wombwa ngu Paulo a nga khene “mi nga tshumeteleni kubiha ngu kubiha, kambe zamani kumaha ti i ku tatinene masoni ka votshe vathu”. (Varoma 12:17, 18) Mpostoli Paulo a mananile ni sigevenga ni makhamba, kambe ene kha ndaka milayo ya Txizimu ti to e tivhikela. (2 Vakorinto 11:26) Kambe ene a ti themba Jehovha ni ku a ti wu ziva mlayo wa Bhiblia wu wu ku khene: “Wuzivi wa vhuna kupinda matxhari.”—Eklesiaste 9:18.
Makristu ma ninga lisima wutomi kupinda silo sa nyama. Ha ti ziva ti to wutomi wa m’thu “kha wu tsaniswi ngu si a ku naso.” (Luka 12:15) Ngu toneto, ngako hi txi manana ni sigevenga asi si ku ni sibhamu, hi zama kuwombawomba ngu nzila ya yinene ni kwa mbi lwisana naso. Se ngako hi txi wona ti to eto kha ti thumi, hi londisa txialakanyiso txa Jesu a nga khene: “Mi nga lambeleni m’thu wo biha.” Eto ti txhamusela ti to hi na ninga txigevenga txi teka asi txi si lavako. (Matewu 5:39, 40; Luka 6:29) * (Wona txhamuselo ya hahatshi.) I tshuko kwa mbi duka txiziva ngu kubeta mkondo. Ti nga maha txi renganyana ngako hi txi londisela txialakanyiso txiya txa Bhiblia: “Ku ti kulisa ngu tithomba, hi nga si si tsakelwako ngu Tate.” (1 Johane 2:16) Hi nga tshumela hi maneka hi di vhikelekile ngako vaakelani vathu va txi hi ziva ti to hi Tifakazi ta Jehovha ti ti lwelako kudikha.—Mavingwa 18:10.
Makristu ma xonipha livhalo la vamwane. (Varoma 14:21) Vanathu vamwane va nga thuka ve karateka ngu kuziva ti to mwanathu wo kari a ni txibhamu txo tivhikela ngu txona ka vathu vamwane. Se lirando liya hi ku nalo ngu vanathu li na maha ti to hi si lavi kudayisa mavhalo awe. Ti womba txani toneto? Ti womba ti to hi nga tumela kwa mbi va ni sibhamu hambi athu hi txi wona ti to kha ti nga ni mhaka.—1 Vakorinto 10:32, 33; 13:4, 5.
Makristu ma lava ku va sikombiso sa sinene. (2 Vakorinto 4:2; 1 Pedro 5:2, 3) Ngako madhota ma txi ziva ti to ku ni mwanathu wu a ku ni txibhamu txo tivhikela ngu txona ka vathu, ma na mu ninga txialakanyiso txa mu ka Bhiblia. Se ngako ene a txi banga kuleka txibhamu, a na mbi va txikombiso txa txinene dibanzani. Eto ti la kuwomba ti to a na mbi thuka e va ni wutixamuleli wo kari mwendo kumana malungelo. Ti mahisa toneto ka mwanathu awu a thumisako txibhamu ka mthumo wakwe wo ti hanyisa. Ti nga va ta tinene kulavetela mthumo wumwane. *—Wona txhamuselo ya hahatshi.
Mkristu a fanete e maha txisungo apune ti to a na ti vhikelisa ku txani ene ni mwaya ni silo sakwe kupata ni ha a thumako kona. Kambe txisungo txakwe kha txa fanela txi ndaka matshina a milayo ya Bhiblia. Txizimu txathu txo txhariha, txi hi ningile matshina onewo a milayo nguku txi hi dhundako. Ngu toneto, Makristu aya ma ku ni wuxaka wo tsana ni Jehovha ma sawula kwa mbi va ni txibhamu ti to me ti vhikela ka vathu vamwane. Ma ti ziva ti to ngako ma txi themba Txizimu ni kulondisela matshina a milayo ya Bhiblia ka wutomi wawe, ona ma na mana kuvhikeleka ka ditshuri.—Masalmu 97:10; Mavingwa 1:33; 2:6, 7.
^ par. 3 Ti nga maha Mkristu e wona i di tshuko ku va ni txibhamu (kufana ni wulaho) ti to e tivhikela ka sihari sa txitinga ni kuxota ngu txona. Kambe ngako txi di gwitile kuthuma, ndinene kuzumba txi di txhatxheletwe ka wukhalo wo sisala ngutu wu tshumela wu khotwa. Ka makhalo mamwane, txibhamu txo xota ngu txona, txi lava maphepha a wukoma, ndinene kuengisa mlayo wa wukoma.—Varoma 13:1.
^ par. 6 Ti to u mana to tala mayelano ni nzila yo ti vhikela ka sigevenga, wona msungo wu wu khene “Como evitar o estupro”, ka Despertai! de 8 de março de 1993.
^ par. 2 Ti to u mana to tala mayelano ni mthumo wu wu lavako ti to u ñola txibhamu wona A Sentinela de 1.° de novembro de 2005, diphepha 31; ni ya 15 de janeiro de 1984, maphepha 25-26.